text:
Kaiela o ku Suína ni ku Tongoloka kua Jezú
“Sumbala Kristu muene kiluua mu mu mona, maji mua mu zola. Sumbala kiki ki mua mu mono, maji mua mu xikana.”
1, 2. (a) Kiebhi ki tu tena o ku tambula o muenhu ua kalelaku? (b) Ihi i tena o ku tu kuatekesa ku kolokota katé bhu dizubhilu?
KIOSO ki tua kituka tu Jikidistá, kia soko kala tua mateka kuenda njila. Se tu suluka ku kala jifiiele kua Nzambi, o njila ietu ia-nda kala ni disukilu diambote, tu tena ku kala ni muenhu ua kalelaku. Jezú uambe: ‘Uoso-phe u kolokota katé bhu dizubhilu, muéne uà ka bhuluka.’ (Matesu 24:13) Mu kidi, phala ku bhixila ku disukilu dia njila ietu, tua tokala ku kala tu jifiiele kua Nzambi katé bhu “dizubhilu,” ki kale bhu dizubhilu dia muenhu uetu mba bhu dizubhilu dia mundu iú ua iibha. Maji tua tokala tu di langa, phala ka tu landukise ku mundu iú. (1 Nzuá 2:15-17) Kiebhi ki tu tena o ku suluka mu kuenda mu njila ietu?
2 Jezú ua tu xila phangu ia iuka. Mu ku di longa i zuela o Bibidia ia lungu ni njila ia Jezú, mba o ukexilu ua muenhu ué, tu tena ku muijiia. Tu tena ku mu zola ni ku kala ni kixikanu kua muéne. (Tanga 1 Phetele 1:8, 9.) Poxolo Phetele uambe kuila, Jezú ua tu xila phangu phala etu ku i kaiela. (1 Phetele 2:21) Se tu kaiela kiambote o phangu ia Jezú, tua-nda tena ku kolokota katé bhu dizubhilu. * (Tala ku luiji.) Ku milongi i tua di longo kiá, tua mono kiebhi ki tu tena o ku kaiela o ku lenduka ni henda ia Jezú. Mu milongi íii, tua-nda di longa kiebhi ki tu tena o ku kaiela o phangu ia ku suína ni ku tongoloka kuê.
JEZÚ UA SUÍNA
3. O ku suína ihi ni kiebhi ki tu tena o ku kala ni kídifua kiki?
3 O ku suína kima ki tena o ku tu kuatekesa ku kolokota mu ithangana ia ibhidi. O ku suína ku tena ué ku tu kuatekesa mu ku bhanga ima iambote. Ku tena ku tu kuatekesa ué ku kala ni ku tululuka ni ku kala fiiele kua Nzambi, kioso ki tu bhita ni ibhidi. O ku suína kua lungu ni uôma, ku dielela ni henda. Kiebhi? Se tu kala ni uôma ua ku bhukumukina Nzambi, ki tua-nda kala ni uôma ua muthu. (1 Samuuele 11:7; Jisabhu 29:25) O ku dielela kua Jihova, ku tu kuatekesa ku xinganeka mu mabesá u tua-nda tambula ku hádia, mu veji dia ku banza mu ibhidi. (Jisálamu 27:14) O henda ia kidi, i tu kuatekesa ku londekesa ku suína, né muene kioso kia tu zukutisa. (Nzuá 15:13) Etu tu suína, mukonda tua dielela kua Nzambi ni ku kaiela Mon’é.
4. Kiebhi Jezú kia londekesa o ku suína mu tembulu? (Tala o foto ia dianga.)
4 Kioso kia kexile ni 12 kia mivu, Jezú ua londekesa ku suína, kioso kia kexile ‘mu tembulu, mu’axaxi ka jimesene.’ (Tanga Luka 2:41-44.) O Atuameni a Jijudé ejidile kiambote o Kitumu kia Mozé, maji ejidile uâ o ijila ia Jijudé. O ijila íii, ia kexile mu bhonzesa o ku belesela o Kitumu. Maji Jezú kehela kuila o kuijiia kuâ, ku mu fidisa o ku zuela. Muéne ka kexile ni uôma. Muéne ua suluka mu “ku a ebhudisa.” Mu kidi, Jezú ka kexile mu bhanga ibhuidisu, kala i bhanga o an’a ndenge. Mu veji dia kiki, etu tu tena ku xinganeka Jezú ku bhanga ibhuidisu ia zongo, ia bhangesa o jimesene ku muivua ni ku xinganeka mu ibhuidisu. O jimesene ka tenene ku bhanga ibhuidisu phala ku mu nganala mba ku mu fikisa. Ene oso a kexile mu muivua ni jimesene, a di uanene “o kuijiia kuê, ni ki ala mù kumbulula adiakimi.” Sé phata, Jezú ua zokela ni ku suína kuoso o kidi ki tu sanga mu Mak’â Nzambi!
5. Mu maukexilu ahi Jezú ua londekesa ku suína mu ukunji uê?
5 Mu ukunji uê, Jezú ua londekesa ku suína mu maukexilu avulu. Mu kifika, muéne ua londekesa ku mundu kuila, o atuameni a jingeleja a kexile mu nganala o athu ni ilongesu ia makutu. (Matesu 23:13-36) Jezú kehela ué kuila a mu kasanesa ku mundu. (Nzuá 16:33) Muéne ua kolokota ni ku boka, né muene ni kizukutisu. (Nzuá 5:15-18; 7:14) Mu ithangana iiadi, muéne ua zelesa o tembulu, ni ku suína kuoso ua kaie oso a kexile mu kasanesa o ubhezelu ua kidi mu tembulu.—Matesu 21:12, 13; Nzuá 2:14-17.
Jezú, uambe ku mukunji ua dikota ni ku suína kuoso kuila eme ngi Kristu, ngi Mon’a Nzambi
6. Kiebhi Jezú kia londekesa ku suína katé muene ku disukilu dia muenhu uê mu ixi?
6 Tua-nda mona o ku suína kua Jezú, ku disukilu dia muenhu ué mu ixi. Jezú uejidile ihi ieji bhita ni muéne, kioso Juda kia mu sumbisa. Né muene kiki, mu fesa ia Phasu, Jezú uambela Juda: “Kioso ki u bhanga, bhanga-kiu lusolo.” (Nzuá 13:21-27) Mu ku suluka, mu jaludim ia Ngetesemane Jezú ua dilondekesa ku masoladi ejile ku mu kasa. Né muene o muenhu ué ua kexile mu kiluezu, maji muéne ua lange o maxibulu mê mu ku a ambela: ‘O iá ehenuú, aiê.’ (Nzuá 18:1-8) Mu ku bhita kithangana, kioso o mukunji ua Jijudé kiebhudisa Jezú, muéne ua tambuijila ni ku suína kuoso kuila eme ngi Kristu, ngi Mon’a Nzambi. Muéne kexile ni uôma, kioso o mukunji kexile mu sota ndunge phala ku mu jibha. (Marku 14:60-65) Jezú ua kolokota mu ku belesela Nzambi, iú ua fú ku taka. Mu ku zubha o muenhu uê, muéne ua dikola: “Kuabhu! Ioso iòtenese kiá!”
KAIELA O KU SUÍNA KUA JEZÚ
7. Enu mu minzangala, kiebhi ki mu divua mukonda dia ku kala mu Jimbangi ja Jihova, ni kiebhi ki mu tena o ku londekesa kuila enu mua suína?
7 Kiebhi ki tu tena o ku kaiela o phangu ia ku suína kua Jezú?Bhu xikola. Enu mu minzangala, mu londekesa ku suína kioso ki mu zuela ku jikoleka jenu ja xikola, kuila enu mu Jimbangi ja Jihova. Mu ukexilu iú, enu mu sanguluka mu ku ambata o dijina dia Jihova, maji né muene kiki, mu kingila hanji ku mi tobhesa. (Tanga Jisálamu 86:12.) A mukuá a mesena kuila, enu mu xikina kuila o muthu uéze ngó mu ixi, sé ku mu bhanga. Maji ki mu kale ni phata, mukonda o i zuela o Bibidia ia lungu ni ibhangelu, ilongesu ia kidi. Eie u tena ku londekesa o kadivulu A Origem da Vida
8. Ihi i tu bhangesa ku boka ni ku suína?
8 Mu ukunji uetu. Kuma tu Jikidistá ja kidi, tua tokala tu ‘bhua uôma ni ku tanga o maka ma Jihova.’ (Ikalakalu 14:3) Mukonda diahi tua tokala ku boka ni ku suína? Kia dianga, mukonda o i tua mu boka i tunda mu Bibidia. Kiene o kidi. (Nzuá 17:17) Kaiadi, “tuala tu jingunza, tu kalakala kumoxi phala Nzambi,” ni kuila muéne ua tu bhana o nzumbi iê ikola phala ku tu kuatekesa. (1 Kolindo 3:9; Ikalakalu 4:31) Katatu, etu tua zolo Jihova ni athu, mu kiki, tu bhanga ioso i tu tena phala ku tangela akuetu o njimbu iambote. (Matesu 22:37-39) Mukonda ki tuala ni uôma, tua suína, ki tua-nda bhuila mu ku boka. Tua mesena o ku longa o kidi ku athu ala “mua vundu,” mba a a nganala ku atuameni a jingeleja. (2 Kolindo 4:4) Tua-nda suluka mu ku boka o njimbu iambote, né muene se a mukuá a dituna o njimbu ni ku tu zukutisa.
9. Kiebhi ki tu londekesa ku suína mu ku di bhana ni izukutisu?
9 Kioso ki tu bhita ni izukutisu. Se tu dielela kua Nzambi, muéne ua-nda tu bhana o kixikanu ni ku suína ku tua mesena phala ku kolokota mu izukutisu. Se ndandu ia kazola ufua, etu tu dila, maji ki tu texi o kidielelu kietu ku hádia. Tua dielela kuila o ʹNzambi ió athu oso kuene mù tambula o kikuatekesu,’ ua-nda tu kuatekesa. (2 Kolindo 1:3, 4; 1 Tesalonika 4:13) Se tua mu kata mba tua di kuama, tuívua jindolo, maji ki tu xikina ku tu saka mu ukexilu ua ku bhukumukina o itumu ia Nzambi. (Ikalakalu 15:28, 29) Se tuala ni kikote, nange “o muxima uetu se ua tu êlesa,” maji ki tu bhuila. Etu tua dielela kua Jihova, kuma muéne “ua zukama kua iá a toloka mixima.” * (Tala ku luiji.)
JEZÚ MUTHU UA TONGOLOKA
10. O ku tongoloka ihi, ni kiebhi ki zuela ni ki bhanga o Kidistá ua tongoloka?
10 O ku tongoloka, o uhete ua kuijiia o ku tungula ia uabha mu íii ia iibha, ni ku kaiela o kima kia uabha. (Jihebeleu 5:14) O kidistá uala ni ku tongoloka, u sola kima ki mu bhangesa ku kala ni ukamba ni Nzambi. Muéne u bhanga ioso phala ka zuele kima ki bhangesa akua ku divua kia iibha. Mu kiki, muéne u sangulukisa Jihova, mu ku sola izuelu i kuatekesa akuâ. (Jisabhu 11:12, 13) Muéne “u kokoloka o ku tema.” (Jisabhu 14:29) Muéne ‘mu uendelu ué uia ni unjimu,’ mba u sola kiambote ku muenhu uê uoso. (Jisabhu 15:21) Kiebhi ki tu tena ku di longa phala ku kala muthu u tongoloka? Tua tokala ku di longa o Mak’â Nzambi, ni ku kaiela ioso i tua mu di longa. (Jisabhu 2:1-5, 10, 11) Tu tena ué ku kaiela o phangu ia iuka ia ku tongoloka kua Jezú.
11. Kiebhi Jezú kia londekesa o ku tongoloka mu ukexilu ua ku kuzuela?
11 Jezú ua londekesa ku tongoloka mu íii ia zuela ni íii ia bhange. Mu ukexilu ua ku zuela. Kioso kia boko o njimbu iambote, muéne ua solo izuelu iambote ia diuanesa o jingivuidi jê. (Matesu 7:28; Luka 4:22) Muéne mu ku zuela ua kexile mu tanga mba ku lombolola o Mak’â Nzambi. Muéne uejidile se kibatulu kiebhi kia tanga mu kithangana ni kithangana. (Matesu 4:4, 7, 10; 12:1-5; Luka 4:16-21) O athu evu Jezú ku lombolola o Mikanda Ikola, a divuile kiambote mukonda dia ukexilu uê ua ku zuela. Kioso kia mu fukununa, Jezú ua zuela ni kiiadi kia maxibulu mê mu njila iia ku Emaú. Jezú ua lombolola o Mikanda Ikola ia lungu ni muéne. Mu ku suluka, o maxibulu mê ambe: “Manhi kiene o mixima ki ia kexile mu ku tu lema moxi, muène kia kexi ku tu zuelesa mu njila, ni ku tu jimbuila o maka mòsoneke mu Mikanda ia Ngana?”
12, 13. Phangu jahi ji londekesa kuila Jezú uexile muthu ua xididika, ka bhonzele phala ku di bhana né?
12 Mu ixinganeku ni mu ukexilu uê. O ku tongoloka kua kuatekesa Jezú o ku kala “muthu u xididika.” (Jisabhu 16:32) Jezú uexile muthu ua tululuka, ua “batama muxima.” (Matesu 11:29) Jezú uexile mukua muanhu ni maxibulu mê, né muene ni iluezu ia kexile na-iu. (Marku 14:34-38; Luka 22:24-27) Muéne uexile muthu ua tululuka, né muene kia kexile ku mu zukutisa.
13 O ku tongoloka kua kuatekesa Jezú ku kala muthu ka bhonzele ku dibhana nê. Muéne uejidile ihi ia kexile mu lombolola o Kitumu kia Mozé, kiki kia mu bhangesa kuijiia ku di bhana kiambote ni athu. Mu kifika, xinganeka ku muhatu ua kexile ni “kibhubhe kia manhinga.” (Tanga Marku 5:25-34.) O muhatu ua bhiti o athu oso, iu ua kuata ku izuatu ia Jezú, iu ua disanze. Kala ki zuela o Kitumu, muéne ka tokelele ku kuata muthu uoso uoso, mukonda muéne ua xidile. (Ijila 15:25-27) Maji Jezú ka zuela ni undanda ni muhatu. Mukonda diahi? Mukonda muéne ua kijidile kuila, o ídifua iambote kala o ‘henda ni ufiiele,’ ia betele kota, o ku kumbidila o kijila kia Kitumu ndenge. (Matesu 23:23) Jezú ua mu ambela ni henda ioso: “Mona, o kuxikana kué, kua ku bhulula. Ndeie ni kutululuka, u di sanze ku uhaxi ué.” Íii phangu iambote ia henda ia londekesa Jezú mu ku tongoloka kuê!
14. Jezú ua solo ku bhanga ihi ni kiebhi kia kumbidila o kikalakalu kiê kia ukunji?
14 Mu ukexilu ua muenhu uê. Jezú ua londekesa ku tongoloka mu ukexilu ua muenhu uê. Muéne ua solo o ku di bhakula mu ukunji. (Luka 4:43) Jezú ua solo ku bhanga kiambote o kikalakalu kiê, katé kia ki zubha. Mu kifika, muéne ua solo ku sosolola o ima ku muenhu ué, phala ku bhanga kiambote o ukunji uê. (Luka 9:58) Muéne uejidile kuila, kua bhingile ku longa akuâ, phala ku suluka ni kikalakalu kia ku boka, kioso muéne kieji fua. (Luka 10:1-12; Nzuá 14:12) Mu kiki, muéne ua kanena ku maxibulu mê kuila, ueji ku a kuatekesa mu ukunji uâ, “katé ku dizubhilu dia mundu.”
KAIELA O KU TONGOLOKA KUA JEZÚ
15. Kiebhi ki tu tena ku londekesa ku tongoloka, mu ukexilu uetu ua ku zuela?
15 Kiebhi ki tu tena o ku kaiela o ku tongoloka kua Jezú? Mu ukexilu uetu ua ku zuela. Kioso ki tu zuela ni jiphange jetu ja maiala ni ja ahatu, tua tokala ku sola izuelu i kuatekesa, mu veji dia izuelu izondesa. (Efezo 4:29) Kioso ki tu zuela ni akuetu ia lungu ni Utuminu ua Nzambi, o izuelu ietu, ia tokala i kala izuelu ió ‘toue ni móngua,’ ki londekesa kuila tua tokala ku zuela mu ukexilu uambote. (Kolose 4:6) Tua tokala kuijiia ihi ia mesena o athu ni ihi ia bhindamena, kiene kiua ki tua-nda sola kiambote o izuelu ietu. Se tu sola izuelu ia henda, nange o athu a tena ku tuívua, mu kiki o izuelu ietu i tena ku tula ku mixima iâ. Kioso ki tu lombolola o ima i tua xikina, tua tokala ku tanga mu Bibidia, mukonda o Mak’â Nzambi ene ala ni kutena. Etu tuejiia kuila o njimbu ia Bibidia iala ni kutena kua soko, o ima i tu zuela ndenge.
16, 17. (a) Kiebhi ki tu tena ku londekesa kuila tua kokoloka mu ku tema, ni kuila ki tu bhonzo phala ku di bhana n’etu? (b) Kiebhi ki tu tena ku kolokota mu ukunji uetu?
16 Mu ixinganeku ni mu ukexilu uetu. O ku tongoloka ku tu kuatekesa ku tululuka kioso ki tu kala mu ithangana ia ibhidi, ku tu kuatekesa ué ku ‘kokoloka o kutêma.’ (Tiiaku 1:19) Kioso o athu kia tu xinga, tu tena kua tendela se mukonda diahi ene a zuela kiki mba a bhanga kiki. O kuijiia o ima íii, ku tu kuatekesa ku a loloka, ni ku kamba ku kala ni njinda ia ene. (Jisabhu 19:11) O ku tongoloka ku kuatekesa ku kala muthu ka bhonzo ku di bhana né. Etu ki tu kingila kuila o jiphange jetu a kala athu a iuka. Maji tua tokala tu di lembalala kuila, sumbala ene a kala ni maka, etu ki tua ejiia kiambote. Tua tokala tuívua kiambote o izuelu iâ. Se ki bhana, tua tokala tuehela o izuelu iâ, kiki kilombolola kuila, ki tu tokala ku bhindamena kuila o izuelu ietu iene i kala ku pholo.
17 O ukexilu ua muenhu uetu. Etu tuejiia kuila, o ku boka o njimbu iambote, ujitu ua dikota u tu tena ku kala nau. Mu kiki, tua tokala ku sola mu ku bhanga o ukunji uetu. Tua solo ku sidivila Jihova ku muenhu uetu. Tua sosolola o ukexilu ua muenhu uetu, phala ku bhana o kithangana kietu ni nguzu ietu, mu ku boka o njimbu iambote ande dia kuíza o dizubhilu.
18. Kiebhi ki tu tena kuenda mu njila phala ku tambula o muenhu ua kalelaku ni ihi i tua tokala o ku bhanga?
18 Ujitu ua dikota o ku di longa o ídifua ia mukuá ia Jezú! Xinganeka o mabesá u tua-nda tambula, o ku di longa dingi o ídifua ia mukuá ia kambe, ni ku kaiela o ukexilu uê. Tua tokala ku kaiela o ukexilu ua Jezú. Mu ku bhanga kiki, tua-nda kuenda mu njila ietu ia muenhu ua kalelaku, o ukamba uetu ni Jihova ua-nda di bandekesa dingi.
^ kax. 2 O divulu dia dianga dia Phetele 1:8, 9, a di sonekena phala o Jikidistá ala ni kidielelu kia muenhu sé dizubhilu ku diulu. Maji né kiki, o izuelu ia Phetele ia tokala ué ku Jikidistá ala ni kidielelu kia muenhu ua kalelaku mu ixi.
^ kax. 9 Mu kifika, tala o phangu ia athu a bhiti mu izukutisu, mu A Sentinela de 1.° de Dezembro de 2000, páginas 24-28; Despertai! de 22 de Abril de 2003. páginas 18-21; e de Janeiro de 1995, páginas 11-15.


c: text/html

text:
Mukonda Diahi o Jimbangi ja Jihova ka xikina ku tambula manhinga?
Izuelu ia Iibha
Makutu: O Jimbangi ja Jihova ka xikina ku tambula milongo mba ku a saka
Kidi: Etu tu sota milongo iambote phala etu ni phala o muiji uetu. Kioso ki tu kata, tuene mu sota asaki ene mu saka kiá mauhaxi sé ku ta manhinga. Tuejiia kuila o akua ku saka ene mu bhanga ioso ni ioso phala ku saka kiambote o athu ku mundu uoso. Mu kidi, o maukexilu ene mu saka nau o Jimbangi ja Jihova ene mu bhanga ué kiambote ku jihaxi ja ka mukuá. Lelu mu jixi javulu o jihaxi a mu dituna kua ta manhinga mu mukutu mukonda o ku bhanga kiki ku bhekela mauhaxi avulu ku muthu, o asaki ué a tena ku lueza.
Makutu: O jimbangi ja Jihova a xikina kuila o kixikanu ki tena ku saka mauhaxi.
Kidi: Etu ki tu saka mauhaxi bhu kaxi ka kixikanu
Makutu: O muthu se ka tambula manhinga, ua-nda bhana kitadi kiavulu phala ku sanga milongo iengi.
Kidi: O ku saka sé ku ta manhinga ukexilu ua beta-kota ua ku saka. *
^ kax. 8 Tanga o divulu, Transfusion and Apheresis Science, Volume 33, No. 3, p. 349.
Makutu: Athu avulu Jimbangi ja Jihova ni ana-ndenge, a fua mivu ioso mukonda dia ku dituna ku tambula manhinga.
Kidi: O izuelu íii ki kidi. Tuejiia kuila, o ji dotolo saí ithangana a bhanga pelasá ia bhonzo, kála o ku bhanga pelasá ku thulu mba ku inama, ni ku ta idiandu ia mukuá ku mukutu ua muthu sé ku ta manhinga mu mukutu. * O jihaxi katé muene ni ana-ndenge a dituna ku tambula manhinga a beta ku di sanza o ió a xikina ku a ta manhinga ndenge. * Mu kiki, se-ku muthu u tena kuzuela kuila, o haxi ua-nda kufua mba ua-nda disanza mukonda dia ku xikina mba ku dituna ku tambula manhinga.
^ kax. 11 Tanga The Journal of Thoracic and Cardiovascular Surgery, Volume 134, No. 2, pp. 287-288; Texas Heart Institute Journal, Volume 38, No. 5, p. 563; Basics of Blood Management (Itumu ia Tokala ia Lungu ni ku Langa o Manhinga), p. 2; ni Continuing Education in Anaesthesia, Critical Care & Pain, Volume 4, No. 2, p. 39.
^ kax. 11 Tanga The Journal of Thoracic and Cardiovascular Surgery, Volume 89, No. 6, p. 918; and Heart, Lung and Circulation, Volume 19, p. 658.
Mukonda Diahi o Jimbangi ja Jihova ka Xikina ku Tambula Manhinga?
Mukonda dia itumu ia Bibidia. Ki kale o Kikutu Kiokulu ni Kikutu Kiobhe ki tu tangela kuila ki tu tokala kudia manhinga moso-moso. (Dimatekenu 9:4; Ijila 17:10; Matendelelu 12:23; Ikalakalu 15:28, 29) Bhu pholo ia Nzambi o manhinga muenhu. (Ijila 17:14) Mu kiki, etu ki tu xikina ku tambula manhinga ki mukonda ngó dia ku belesela Nzambi, maji mukonda dia muene ku tu Bhana muenhu.
O Jidotolo a mu lungulula o ibanzelum iâ
Mu’kulu o kibuka kia ji dotolo exile mu mona kuila, o ku saka sé ku ta manhinga, iluezu ia dikota, ku sota kalunga. Maji mu kithangana kietu a mu lungulula kiá o ibanzelu iâ. Mu kifika, ku muvu ua 2004, saí kamukanda ka akua ku saka kambe kuila, “o ukexilu ua ku saka o Jimbangi ja Jihova ua-nda kala phangu ku mivu ku pholo.” * O journale, Heart, Lung and Circulation (Thulu, Phumbulu ni manhinga) iambe ku muvu ua 2010 kuila “‘o ku saka sé manhinga keji tokala ngó ku Jimbangi ja Jihova, maji jihaxi joso kiene kieji ku a saka.”
^ kax. 17 Continuing Education in Anaesthesia, Critical Care & Pain, Volume 4, No. 2, mbandu 39.
O Jimidi ni jimidi ja ji dotolo ku mundu uoso ene mu bhaka o manhinga phala ku bhanga pelasá se ku ta manhinga ku mukutu ua muthu. O ukexilu iú ua ku saka ene mu u kaiela ué katé jixi ja katunda. Saí athu ki Jimbangi ja Jihova ene mu sola o ukexilu iú ua ku saka.
Di longe dingi
Ihi i zuela o Bibidia ia lungu ni ku tambula manhinga?
Maukexilu engi a ku saka sé manhinga
O ukexilu ua ku saka sé manhinga ua muia ku pholo

robotstxt: allowed

filter: keep


text:
Disá 3
O Kuila o Njimbu Iambote ia Tokala Kua Nzambi?
1. O Bibidia ia Tokala kua Nanhi?
O njimbu iambote ia lungu ni athu, a-nda kala ku muenhu ua kalela-ku, io soneke mu Bibidia. (Jisálamu 37:29) Mu Bibidia tu sanga-mu 66 a madivulu. Nzambi ua tumina 40 athu ku soneka o Bibidia. Mozé ua soneka o madivulu atanu, kua bhiti kiá 3.500 tundé kia a soneka. O poxolo Nzuá ua soneka o divulu dia sukina mu Bibidia, kua bhiti kiá 1.900 a mivu tundé kia di soneka. Izuelu ia nanhi ia soneka mu Bibidia? Nzambi ua a zuela ni asoneki a Bibidia bhu kaxi ka nzumbi iê ikôla. (2 Samuuele 23:2) Ene a soneka o ibanzelu ia Nzambi, kana o ibanzelu iâ. Kienhiki, o Bibidia ia tokala kua Jihova.—Tanga 2 Timote 3:16; 2 Phetele 1:20, 21.
2. Kiebhi ki tu tena kuijiia kuila o Bibidia i longa o kidi?
Etu tuejiia kuila o Bibidia divulu dia Nzambi, mukonda diene di tanga ni kidi kioso o ima ia-nda bhita ku hádia. Se-ku muthu u tena ku bhanga kiki. (Josuué 23:14) O Muteni-a-Ioso muene ngó u tena ku tanga ihi ia-nda bhita ni athu ku hádia.—Tanga Izaia 42:9; 46:10.
Ki tueji kingila kuila o divulu dia Nzambi di sokela ni madivulu a mukuá. Mazunda a ji Bibidia ene mu ji bhanga mu mazui avulu. Sumbala iokulu kiá, o Bibidia izuela o kidi kiene mu zuela o jingijiie. Sumbala 40 athu a soneka o Bibidia, maji ene a zuela kima kimoxi ngó. * O Bibidia ilondekesa ué o henda ia Nzambi, iene iala ni kutena kua ku lungulula o mienhu ia athu phala ku kala ni ukexilu uambote. O kidi ki bhangesa jimidi ja athu ku xikina kuila o Bibidia, Mak’â Nzambi.—Tanga 1 Tesalonika 2:13.
3. Ihi i longa o Bibidia?
O Bibidia i longa kuila o njimbu iambote, ilondekesa o henda ia Nzambi ku athu. O Mikanda ikola, izuela kiebhi o athu a dianga mu ixi, a texi o ujitu ua ku kala mu palaízu, ni kiebhi Nzambi kia-nda iudika dingi o palaízu.—Tanga Dijingunuinu 21:4, 5.
Mu Mak’â Nzambi tu sanga-mu ué itumu, ijila, ni itendelesu. Ki tu sange ngó misoso ia lungu ni kiebhi Nzambi kia dibhana ni athu m’ukulu—misoso ilondekesa o kídifua kia Nzambi. Mu kiki, o Bibidia i tena ku ku kuatekesa kuijiia Nzambi. I jimbulula kiebhi eie ki u tena ku kala kamba diê.—Tanga Jisálamu 19:7, 11; Tiiaku 2:23; 4:8.
4. Kiebhi ki u tena ku tendela o Bibidia?
O kadivulu kaka, ka-nda ku kuatekesa ku tendela o Bibidia, mu ku kala ni uhete ua kexile nau Jezú. Jezú ua kexile mu tumbula o ibatulu ia Bibidia, ni ku “kutetulukila o kuívua kiambote o Madivulu a Ngana.”—Tanga Luka 24:27, 45.
Ima iofele i tena ku sangulukisa o muthu kála o njimbu iambote ia Nzambi. Né kiki, saí athu ka i xikina, a mukuá a kala ni njinda iavulu. Kana ku luuala. O kidielelu kiê kia ku tambula o muenhu ua kalakela-ku, kijila ngó mu kuijiia Nzambi.—Tanga Nzuá 17:3.
^ kax. 3 Tanga o kadivulu, Um Livro Para Todas as Pessoas, mu phutu.
DI LONGE DINGI
Mu Kidi Ihi i Longa o Bibidia?
O Bibidia—Divulu Dia Nzambi
Mu Kidi Ihi i Longa o Bibidia?


text:
KIBANDEKESU
O Seialu ia Ngana—Fesa i Bhana Kijingu Kua Nzambi
O JIKIDISTÁ a a tumina ku bhanga o Fesa ia ufuilu ua Kristu. O fesa íii, a ixana ué “o Seialu ia Ngana.” (1 Kolindo 11:20) Mukonda diahi iala ni kijimbuluilu iambote? Thembu kuxi, ni kiebhi kia tokala ku i bhanga?
Jezú Kristu ua bhange o fesa íii mu usuku ua Phasu ua Jijudé, mu muvu ua 33 K.K. O fesa íii ia Phasu, akexile mu i bhanga veji imoxi ngó ku muvu, mu kizuua kia 14 kia mbeji ia Nisã ua Jijudé. Phala ku kondala o kizuua kiki, o Jijudé a kingile kioso ki bhita o semana ia dianga ia mbeji ia Katanu. Mu kizuua kieniókio, kua kexile 12 ia ola ia muanha, ni 12 ia ola ia kitombe. O fesa ia dianga ia mbeji ia ubhe (lua nova), akexile mu i bhanga mu semana ia kaiiadi ia mbeji ia Katanu, íii iexile o dimatekenu dia Nisã. O Phasu akexile mu i bhanga kioso kia bhitile 14 ia izuua, kuila o dikumbi diáfu kiá.
Jezú ua bhange o fesa íii ia Phasu ni jipoxolo jê, maji ande dia ku bhanga o Seialu ia Ngana, muéne ua kaie Juda dia Kadiota. O Fesa íii ia bhingana o fesa ia Phasu ia Jijudé, kienhiki, a tokala ku i bhanga veji imoxi ngó ku muvu.
O Njimbu ia Matesu i tanga: “O kia kala mù kúdia, Jezú u katula mbolo, u sakidila Nzambi, hé u i bukujula, anga u i uanena jixibulu, uixi: Amenu, mu die. Uene o mukutu uami. Anga u katula kopho, u sakidila Nzambi, anga u a bhana, uixi: Nuenu-ku enuenu oso. Kuma iá ene o manhinga mami, ma di zunza mukonda dia mundu phala kuloloka o ituxi. Mene o manhinga ma kuatesa o Kikutu Kióbhe bhu kaxi ka athu ni Nzambi. ”—Matesu 26:26-28.
kioso kia bhana ué o vinhu, ua bhana o manhinga mê. Maji kioso kia bhana o mbolo, Jezú ua kexile hanji ku muenhu. O kuila o jipoxolo ja Jezú, adile muene o mukutu uê, ni a nuine ué o manhinga mê? Kana, mukonda kiki kieji kala kídifua kia kifumbe (Canibalismo), kieji kala ué kituxi mu kitumu kia Nzambi. (Dimatekenu 9:3, 4; Ijila 17:10) Kála kia ki tange mu divulu dia Luka 22:20, Jezú uambe: “Dikáu didi, kiene o Kikutu kiòbhe bhukaxi ka Nzambi ni athu, kiòkolese ni manhinga mami, manda kubhubha mukonda dienu.” O kuila o dikáu dienhodio dia kituka muene “o kikutu kiòbhe”? Kana, mukonda o kikutu kiobhe, kima kia ku xikana, ki kima kia ku kuata.
Kiki-phe, o mbolo ni vinhu ijimbuete ngó. O mbolo ijimbulula o mukutu uaiuka ua Kristu. Jezú ua kuata o mbolo ia subhukile mu fesa ia Phasu. O mbolo íii, a i bhangele sé felemendu. (Makatukilu 12:8) O Bibidia i tanga o felemendu kála o kijimbuete kia ituxi. Kiki-phe o mbolo, ilondekesa o mukutu uaiuka ua Jezú ua bhana mu sata, sé kituxi.—Matesu 16:11, 12; 1 Kolindo 5:6, 7; 1 Phetele 2:22; 1 Nzuá 2:1, 2.
O vinhu ilondekesa o manhinga ma Jezú. O manhinga iá, a bhangesa kuila o kikutu kiobhe ki kala ni valolo. Jezú uambe kuila, o manhinga mê a a zunzumuna phala ‘o muloloki ua ituxi.’ Kienhiki, athu a tena ku kala ni ukexilu ua zele ku pholo ia Nzambi, ni ku a xikina mu kikutu kiobhe ni Jihova. (Jihebeleu 9:14; 10:16, 17) O kikutu kiki, kia bhangesa kuila 144.000 ia Jikidistá aia ku diulu. Kuenhoko, ene a-nda tumina kála, jisobha, akunji, phala ku zediuisa athu uoso mu ngongo.—Dimatekenu 22:18; Jelemiia 31:31-33; 1 Phetele 2:9; Dijingunuinu 5:9, 10; 14:1-3.
Nanhi ua tokala kúdia o mbolo, ni kúnua o vinhu mu Fesa íii? Oso a tokala mu kikutu kiobhe—ió a-ndaia ku diulu—ene ngó a tokala kúdia, ni kúnua. O nzumbi ikôla ia Nzambi, iene i bhana o umbangi kuila a a solo, phala ku kala jisobha ku diulu. (Loma 8:16) Ene ué, ala kumoxi ni Jezú mu kikutu kia Utuminu.—Luka 22:29.
Ihi i tuamba ia lungu ni ió a kingila ku kala mu Palaízu mu ixi, katé ku hádia? Ene a belesela o kitumu kia Jezú, kia kuia mu Fesa ia Seialu ia Ngana, maji ene a mona ngó ni ku xila kuoso, ka dia o mbolo né kúnua o vinhu. Veji imoxi ngó ku muvu, o Jimbangi ja Jihova a bhanga o Fesa ia Seialu ia Ngana, mu kizuua kia 14 ia mbeji ia Nisã, kioso kífua o dikumbi. Sumbala athu a tolo a kingila kuia ku diulu, o Jikidistá joso a mona o fesa íii, kála kima kia valolo kia dikota. Mu kizuua kiki, o Jikidistá a xinganeka o henda ia Jihova Nzambi ni Jezú Kristu.—Nzuá 3:16.


text:
KAIELA O KIXIKANU KIÂ ENOKO
“Muène ua Kexi Mukua Kuxila Kiambote Nzambi”
ENOKO ua kexile ku muenhu mu mivu iavulu. Nange ku tu bhonza kuxinganeka o mivu íii, maji o diiala diódio ua kexile ku muenhu mu 365 ia mivu
Enoko ua kexile mu iluezu iavulu. Xinganeka Enoko, ua mu lenga ni kudisueka, ua mu dikalanganza mukonda o athu a ditunine o njimbu ia mu bhele Nzambi. Ene a futukile kiavulu. A mu zembele. Ka bhele mátui mu njimbu ia a tudile, a zembele ue o Nzambi ia tumikisine Enoko o kuboka. Mu kidi, ene ka tenene kujibha o Nzambi ia Enoko, Jihova, maji eji tena kujibha o diiala diódio, Enoko! Nange Enoko ua kexile mu dibhuidisa, o kuila nga-nda tena dingi kumona o muiji uami? O kuila muene ua xinganekene muhatu’ê mba tuana tuê tua ahatu mba mon’ê ua diiala Matúzala mba mulául’ê Lameke? (Dimatekenu 5:21-23, 25) O kuila muenhu uê ueji suka mu kizuua kieniokio?
O Bibidia ki i zuela kiavulu ia lungu ni Enoko. Mu Bibidia muala ngó mbandu jitatu jofele ji zuela ia lungu ni muenhu uê. (Dimatekenu 5:21-24; Jihebeleu 11:5; Juda 14, 15) Maji o jivelusu jiji ja soko phala etu kuijiia kuila Enoko uexile diiala dia kexile ni kixikanu kia dikota. O kuila u tata ua tokala kukalakala phala kudikila o muiji? O kuila ua bhitile kiá mu ibhidi ia kuzokela o kidi? Se kiene, Enoko ua ku xila phangu ia dikota ia kixikanu.
“ENOKO ANGA UENDA NI NZAMBI”
Kioso Enoko kia mu vuala, o athu mu ngongo ka kexile ni ukexilu uambote. O athu enhó, a tokalele mu muiji ua kasambuadi ua Adá. Mu izuu’oio, ki kubhitile luua thembu iavulu kioso Adá ni Eva kia tele o kituxi. Kiene kia bhangesa kuila o athu a kala ku muenhu mu mivu iavulu. Maji ene ka kexile ni ukexilu uambote, a katele mu nzumbi. Mu ngongo mua kexile usuéia uavulu. O ukexilu uenhó ua matekene ni muiji ua kaiadi, kioso Kaini kia jibha phang’iê Abele. Mona umoxi ua Kaini ua dinanzele mu kuila ua betele mu kuiibha Kaini ndenge! Ku muiji ua katatu, kua moneka dingi kuiibha kuengi. O athu a mateka kudikola mu dijina dia Jihova, maji ki mu ukexilu uambote ua ku mu bheza. Ene akexile mu tumbula o dijina dikôla dia Nzambi mu ukexilu uaiibha, sé ku di xila.
Mu izuua ia Enoko, o ubhezelu ua makutu ua vudile kiavulu. Kioso Enoko kia kexile mu kula, muene ua tokalele kusola kima kimoxi. Kudibunda ni athu enhó mu ubhezelu ua makutu? Inga kusota o Nzambi ia kidi, Jihova, ua bhange o maúlu ni ixi? O musoso ua Abele ua mu tudile ku muxima, Abele a mu jibhile mukonda dia kubheza Jihova mu ukexilu ua tokala. Enoko uê ua solo kubheza Jihova. O divulu dia Dimatekenu 5:22 di tu tangela kuila: “Enoko anga uenda ni Nzambi [ia kidi].” O izuelu íii i tu londekesa kuila, Enoko uexile diiala dia kixikanu sumbala ua kexile bhu kaxi ka athu a kambele kixikanu. Muéne o muthu ua dianga mu ku mu tumbula mu Bibidia kuila uendele ni Nzambi.
O velusu ienii i tu tangela ue kuila, Enoko ua suluka mu kuenda ni Jihova katé kioso kia vuala Matúzala. Mu kiki tu tena kumona kuila Enoko ua kexile ni muiji kioso kia kexile ni 65 ia mivu. Muene ua kexile ni muhatu, o Bibidia ki i tumbula o dijina dia muhatu uê, o Bibidia ue ki i tu tangela se ua kexile ni kikuxi kia “an’â mala ni an’ahatu.” Diiala se ua mu kuenda ni Nzambi, anga u kala ni muiji, diiala didi ua tokala kulanga o muiji uê kála kia tokala mu vondadi ia Nzambi. Enoko uejiidile kuila Jihova ua mesenene kuila muene u kala fiiele kua muhatu’ê. (Dimatekenu 2:24) Sé phata, muene ua bhange ioso phala kulonga o tuana tuê ia lungu ni Jihova Nzambi. Mbote iahi ia tambula mu kubhanga kiki?
O Bibidia ki i tu tangela ima iavulu. O Bibidia ki i zuela kima kia lungu ni kixikanu kia mon’â Enoko, Matúzala, o muthu a mu tange mu Bibidia kuila ua bétele mu kukala ku muenhu, uafu mu muvu ueza o Diluviu dia dikota. Maji Matúzala ua vuala Lameke. Lameke ua laleka dingi ku muenhu, kuku’ê Enoko, ndenge, ua mu bhiti hama ia mivu ndenge mu kukala ku muenhu. Lameke ua kulu ni kixikanu kia dikota. Jihova ua mu tumina kusoneka ima ia lungu ni Noué, o mon’a Lameke. O ia soneka muene ia dikumbidila muéne kioso kia bhiti o Diluviu. O Bibidia i tu tangela ue kuila Noué uendele ni Nzambi kala kiendele kukululu’ê Enoko. Noué kejiidile Enoko. Maji Enoko ua mu xila undundu ua dikota. Noué nange uevuile o maka enhá bhu kaxi ka tat’ê, Lameke, mba kuku’ê Metúzala nange muéne ua mu tangela. Mba Jalede tat’â ia Enoko, uafu kioso Noué kia kexile ni 366 ia mivu muéne ua mu tangela.
Xinganeka, Adá ka difuile ni Enoko. Adá sumbala a mu bhangele muthu ua iuka ua te kituxi bhu pholo ia Jihova, maji ka bhana phangu iambote ku tuana tuê, uexile muthu ua bhukumuka. Maji Enoko sumbala a mu vuala mu ituxi, muene uendele ni Nzambi, iu ua xila phangu iambote ia kixikanu ku tuana tuê. Adá uafu kioso Enoko kia kexile ni 308 ia mivu. O kuila o muiji ua Adá ua kexile mu ditenda kiavulu mukonda dia kukala ni tata iaiibha, u dibanza ngó muene? Ki tu kijiia. Maji né muene kiki, Enoko “anga uenda ni Nzambi [ia kidi].”
Se uala ni muiji, o kuila u tena kudilonga phangu iambote mu kixikanu kia Enoko. Kima kiambote kudikila o ibhindanu ia muiji ué mu xitu, maji o kima kia beta-o-kota o kua dikila mu nzumbi. (1 Timote 5:8) Eie u bhanga kiki, kana ngó mu ima i u zuela, maji ni mu ima i u bhanga. Se eie u sola kuenda ni Nzambi kála kiendele Enoko, mu kuehela o maka a Nzambi kuendesa o muenhu ué, eie ua-nda bhana ku muiji ué undundu ua dikota
ENOKO “UA A TANGE . . . MU UPOLOFETA”
Enoko ua divu ubheka mukonda muéne ngó uexile ni kixikanu mu’axaxi ka athu mu izuua iê. Maji o kuila o Nzambi iê Jihova ua kexile mu tala ioso ia kexile mu bhanga muene? Xê, ua kexile. Sai kizuua Jihova ua dikundu ni selevende iê ia fiiele. Nzambi ua tumu Enoko kubokela o athu mu izuua iê. Mu kiki, Jihova ua bhange Enoko kukala polofeta ia dianga, o Bibidia ilondekesa o njimbu ia bokele muene. Tuejiia o maka enhá mukonda mu kubhita hama javulu kupholo, Juda, phang’iâ Jezú, a mu tumu kusoneka o izuelu ia tangele Enoko. *
Njimbu iebhi ia bokele Enoko? Ua bokele kiki: ‘Talesenu! Ngana ueza ni makuinhi a jimidi ja akunji’ê a ngene, mu kufundisa athu oso. Ueza mu kuêlesa athu oso abhumu, a kambe kuxikana, mukonda dia imbamba iâ ioso ia kubhukumuka ia bhumina kubhanga, ni malebhu moso akua ituxi abhumu enhâ a xonguena na-u Nzambi.’ (Juda 14, 15) Nange o kima kia dianga ki u mona mu njimbu ia Enoko, o kuijiia kuila Enoko ua zuela kála, Nzambi ua fundisa kiá ukulu o athu abhukumuka. Ikanenu iavulu mu Bibidia a i tange ue mu ukexilu uenhú. O izuelu íii ilombolola kiki: O polofeta ua mu zuela kima kia kidi’élele, mukonda dia kiki u zuela kála kima kiki kia dikumbidila kiá!
Kiebhi kia divuile Enoko kutula o njimbu ióio ia kufundisa phala athu oso ku ivua? O njimbu ióio ia kexile ni nguzu iavulu. O izuelu “oso a bhumu,” “imbamba iâ ioso ia kubhukumuka” “ia bhumina kubhanga” ia tokala phala kulondekesa o athu, o ibhangelu iâ ni ukexilu uâ ua kubhanga o ima. Mu kiki, o kikanenu kiókio kia kexile mu dimuna o athu kuila tundé kia kaiele Adá mu Edene, o mundu uâ ua iibhile kinene. O mundu uenhó eji u buikisa kioso Jihova kieji kuiza ni “makuinhi a jimidi ja akunji’ê” mba kibuka kia mazonda a jianju phala kubuikisa oso abhumu. Enoko sé uôma ua boko o njimbu ienióio, ua bhangele kiki ubheka uê! Nange o kamunzangala Lameke, ua diuanene mu kutala o kusuina kua kuku’ê. Se kiene, tuejiia se mukonda diahi ua divuile kiki.
O kixikanu kia Enoko ki tu bhangesa kudibhuidisa se tua mu mona o mundu mu tuala kála ki mona Nzambi. O njimbu ia kufundisa ia tudile Enoko, katé kiki i ié hanji; ia tokala ue ku mundu ua lelu kala kia tokalele ku mundu mu izuua ia Enoko. Kála kia bokele Enoko, Jihova ua bheka Diluviu dia dikota, dia buikisa o mundu uaiibha mu izuua ia Noué. Maji o kibuikilu kiókio kifua kilondekesu kia kibuikilu kia dikota kia mu kuiza ku pholo. (Matesu 24:38, 39; 2 Phetele 2:4-6) Kála kia bhitile m’ukulu, lelu Nzambi ni jianju jê ala polondo phala kufundisa o mundu iú uaiibha. Kala muthu mudietu ua tokala kuta ku muxima uê o njimbu ia Enoko ni ku i tangela ué akuâ. O muiji uetu ni makamba, nange ka mu bheza Nzambi. Sai bhabha nange tu divua kuila tuala ubheka. Maji Jihova ka xisa Enoko ubheka kana; ka-nda xisa uê o jiselevende jê ja fiiele lelu!
“A MU AMBATA SÉ KUMONA KALUNGA”
Kiebhi Enoko kiafu? Mu kidi, o kufua kua Enoko ki tu kuijiia kiambote. O divulu dia Dimatekenu di tu tangela ngó kiki: “Enoko anga uenda ni Nzambi, anga ku mesu a athu u jimuka-ku, kuma Nzambi ua mu ambata.”(Dimatekenu 5:24) Mu ukexilu uebhi Nzambi uambata Enoko? Mu kubhita thembu poxolo Phaulu ua soneka: “O mu kuxikana, Enoko a mu ambata sé kumona kalunga. Anga ubhua athu ku mesu kuma Nzambi ua mu ambata sé muthu dingi ku mu mona, mukonda Nzambi muène ua mu ambata. O mikanda Ikôla i ambe kuma kioso kiluua a mu ambata, muène ua kexi mukua kuxila kiambote Nzambi.” (Jihebeleu 11:5) Ihi ia mesenene kuzuela Phaulu ni izuelu “a mu ambata sé kumona kalunga”? Sai Jibibidia jamba kuila, Nzambi uambata Enoko ku diulu. Maji ki kiene. O Bibidia i longa kuila, Jezú Kristu muéne o muthu ua diangela ku mu fukununa phala kuia ku diulu.
Mu ukexilu uebhi-phe, Enoko “a mu ambata” phala ka mone o “kalunga?” Nange Jihova ni henda ioso ua katula o muenhu ua Enoko phala kévue o ndolo ia kufua. Maji kia dianga Enoko a mu tange kuila “ua kexi mukua kuxila kiambote Nzambi.” Kiebhi-phe? Ande dia kufua, nange Nzambi ua bhanene kisuma kua Enoko, o kisuma kiki kia mu londekesa o ixi kala palaízu. O kijimbuete kiókio, kia londekesa kuila Jihova ua mu zolele, anga kia zubha kumona o kisuma Enoko uafu. Poxolo Phaulu kioso kia kexile mu soneka ia lungu ni maiala ni ahatu a fiiele, muene uambe: “Athu oso en’iá afua, ezala ni kuxikana.” (Jihebeleu 11:13) O jinguma jê nange a soto o kimbi kiê, maji Enoko “ubhua athu ku mesu,” Jihova nange muéne ua bhangesa kuila o athu ka mone o kimbi, phala ka ki bheze. *
Ni kibanzelu kiki, tu fikisa kuxinganeka kiebhi Enoko nange kiafu. Lembalala kuila, kiki nange kiene kia bhitile. Xinganeka, Enoko ua mu lenga, anga u bhuila. O jinguma jê a mu mu sota ni njinda iavulu mukonda dia njimbu ia kufundisa ia mu boka. Enoko ua sange kididi phala kudisueka ni kunhoha bhofele, maji muene uejiia kuila ka-nda bhuluka. A-nda mu jibha. Kioso kia kala mu nhoha, u samba kua Nzambi. Mu kiki, muene uivua kutululuka kuonene. Anga u mona kisuma kala muéne muala.
Xinganeka kuila, muene u mona kizuzumbia ki mu londekesa ixi iambote, nuka ua i muene. Muene u mona ixi ia fuama kála kiexile o jaludim ia Edene, maji sé-mu jixelube phala kufidisa athu kubokona-mu. Muene u mona maiala ni ahatu
Enoko katé lelu uafu, maji Jihova Nzambi ua mu bhake kiambote mu kilunji kiê! Kála kia kanena Jezú, kua-nda kuiza kizuua oso ala mu kilunji kia Nzambi a-nda kuívua o dízui dia Kristu, anga a-nda tunda mu jimbila, a-nda sanga mundu uobhe ua fuama kinene ni kutululuka kuavulu.
O kuila ua mesena kukala ku mundu uobhe? Xinganeka kudisanga ni Enoko. Xinganeka mu ima iambote i ua-nda dilonga kua muene! Muene ua-nda tu tangela se o ixinganeku ietu ia lungu ni disukilu dia muenhu uê, kidi muéne mba kana. Maji sai kima ki tua tokala kudilonga kindala kua muene. Kioso kia zubha kuzuela ia lungu ni Enoko, Phaulu uambe: “Muthu-phe ua kambe o kuxikana ka tena kuuabhela Nzambi.” (Jihebeleu 11:6) Mu kiki, kima kiambote kukaiela o phangu ia kusuina ni kixikanu kia Enoko!
^ kax. 14 Sai jingijiie amba kuila, o izuelu ia soneka Juda ua i katula mu divulu dia Enoko, amba kuila Enoko muéne ua soneka o Divulu didi, maji iá makutu, ki kidi kana. O divulu didi di tangela ni kidi kioso ioso ia tangele Enoko maji o izuelu íii ia tangele Enoko, nange a i sange mu dukumendu diokulu mba a i zuela kuala adiakime a xahulu. Kiki nange kiene kia kuatekesa Juda kuijiia ia tangele Enoko, mba nange Jezú muéne ua mu tangela, mukonda Jezú tundé ku diulu, ua talele o muenhu uoso ua Enoko.
^ kax. 20 Kiene kimoxi ue, Nzambi nange ua bhangesa o imbi ia Mozé ni ia Jezú kukala mu kididi ka tenene ku i mona ku athu, phala ka i bheze.


text:
Musoso 28: Kiebhi Kia Bhulula o Kamona Mozé
TALA o kamona ka mu dila iu ua kuata ku mulembu ua kilumba. Muéne Mozé. Eie uejiia nanhi o kilumba kiki kia uabha? Muéne mon’a Falaó, sobha ia Ijitu.
Manh’a Mozé ua mu suekele katé kia tenesa mbeji jitatu, mukonda muéne ka mesene kuila a mu jibha ku akua Ijitu. Maji muéne uejidile kuma Mozé eji mu sanga, kienhiki muéne ua bhange kiki phala ku mu bhulula.
Muéne ua kuata o kinda ua ki iudika kiambote phala ki ki bokone menha. Kiki-phe, muéne ua tula-mu Mozé, iu ua tula o kinda mu iangu ia Ngiji ia Nilu. Midiiana phange ia Mozé uakexile mu zongojola phala ku mona se ihi ieji bhita.
Mu kithangana kieniókio, mon’a Falaó uéza mu zóua mu Ngiji ia Nilu. Muéne ua mono o kinda mu iangu. Uexana o selevende iê: ‘Ka ngi takanene o kinda kiná.’ O mon’a sobha kia ki jikula, ua mono kamona ka uabha! O kamona Mozé uakexile mu dila, iu ua mu kuatele henda. Muéne ka mesenene kuila a mu jibha.
Kienhiki, Midiiana ua zukama. Ua mu mu mona mu fikula. Midiiana uebhula mon’a Falaó: ‘Ua-ndala ngia mu takana muhatu ua mukuá Izalaiele phala ku sasela o kamona?’
Mon’a sobha ua tambuijila ‘Ndé, nga ku dióndo.’
Kienhiki, manh’a Mozé ua sase o mon’ê. Kioso Mozé kia kulu manh’â ua mu ambata kua mon’a Falaó, iu uexile mon’ê. Kienhiki, Mozé ua kudila kubhata dia Falaó.
Makatukilu 2:1-10.
Ibhuidisu
- Nanhi o kamona mu fikula, o mulembu ua kuata ua nanhi?
- Ihi ia bhangele mama ia Mozé phala ku mu bhulula o muenhu?
- Nanhi o kilumba mu fikula, ni ihi ia bhangele muéne?
- Kioso o mona Falaó kia sangele o kamona, ihi iambele Midiiana?
- Ihi iambe o mon’a sobha kua manh’â Mozé?
Ibhuidisu ia mukua
- Tanga Makatukilu 2:1-10.
Thembu ahi ia kexile na-iu mama a Mozé phala ku mu longa mu u ndenge uê? Phangu iahi i bhana ku jitata lelu? (Mak. 2:9, 10; Dia. 6:6-9; Jisa. 22:6; Efe. 6:4; 2 Tim. 3:15)


text:
O MULANGIDI (UA KU DI LONGA) Katanu 2016
Mu mulangidi iú, tu sanga-mu milongi ia 2-29 ia Kasambuadi ua 2016.
O Kuila u Tena Kukuatekesa mu Kilunga Kiê?
Sumbala mu kilunga kiê, maji o kuila u tena kukalakala kála u mukunji ku ixi iéngi?
Minzangala—O Kuila Muala Polondo Phala ku mi Batizala?
Kuene ima itatu i tena ku ku kuatekesa kusola kiambote.
Minzangala—Kiebhi ki mu Tena ku Disokejeka Phala ku mi Batizala?
Ihi i ua tokala o kubhanga, se u divua kuma ki uala luua polondo? Mba se ua mesena kuila a ku batizala, maji o jitata jê a mona kuma, eie ua tokala kukingila dingi?
Ihi i ua Tokala Kubhanga Phala Kubandekesa o Henda Ietu mu Kilunga?
O kisuma ki tu sanga mu divulu dia Dijingunuinu mu kibatulu kia 9, kilondekesa o valolo ia kukalakala kumoxi.
Jihova Uendesa o Mundu uê mu Njila ia Muenhu
Kiebhi ki tu tena kulondekesa kuila, tua mesena kukaiela o itendelesu ia Jihova?
Atangi a Madivulu Metu Ebhula
Mu kithangana kiebhi, o mundu ua Nzambi uexile abhika a Babilonha ia Dikota? Kioso kia tendala Jezú, o kuila Satanaji ua mu ambata mu tembulu, inga ua mu idikisa o tembulu bhu kaxi ka kisuma?


text:
O MULANGIDI (UA KU DI LONGA) Kauana 2016
Mu mulangidi iú, tu sanga-mu milongi ia 4 ia Kasamanu ndu 1 ia Kasambuadi ia 2016.
Jihova ua mu Ixana “Kamba Diami”
Ua mesena kukala kamba dia Jihova? Di longe o phangu ia Mbalahamu.
Kaiela o Phangu ia Makamba a Jihova
Ihi ia bhangesa Lute, Ezekiia, ni Madiia kukolesa o ukamba uâ ni Nzambi?
Londekesa o Ufiiele uê Kua Jihova
O phangu ia Jonata i tena ku tu kuatekesa kulondekesa o ufiiele uetu kua Jihova, kioso ki tu bhita ibhidi i uana.
Kaiela o Phangu ia Jiselevende ja Fiiele ja Jihova
Kiebhi Davidi, Jonata, Natane, ni Husai kia te o ufiiele uâ kua Jihova ku pholo?
LIFE STORY
Jihova ua Ngi Kuatekesa ku Ditunda Kiambote mu Sidivisu Iê
Corwin Robison ua sidivila Nzambi mu 73 a mivu. O 60 a mivu ndenge, ua bhitila ku Betele ia Estados Unidos.
Kolokota mu Kusidivila Jihova ni Kisangusangu
O kuxinganeka mu milongi itatu ia Bibidia, ku tena kukuatekesa kusidivila Nzambi ni kisangusangu.


text:
Ijila ia Tokala
Copyright
© 2014 Watchtower Bible and Tract Society of New York, Inc. Todos os Direitos Reservados.
O Kijimbuete kiki kia tokala ku Watchtower Bible and Tract Society of New York, Inc. (“Watchtower”). Nange ku kala ilongesu iéngi, maji ibatulu ioso ni itendelesu, ia tokala ku kijimbuete kia Watchtower Bible and Tract Society of New York, Inc.
Majina a ji programa ja matenda
Adobe ni kijimbuete kia Adobe, Acrobat ni kijimbuete kia Acrobat majina a uenji a tokala ku ditenda dia Adobe Systems Incorporated. iTunes ni iPod majina a uenji a tokala ku ditenda dia Apple Inc. O majina a mukua a uenji ni ijimbuete iê ia tokala ku ji ngana jâ.
Ijila ni Disesa Phala ku Kalakala ni Kijimbuete
O muthu u jikula o kijimbuete kiki, ua tokala ku kaiela o Ijila íii. Mu ku jikula o kijimbuete kiki, eie ua mu londekesa kuila u xikina ni muxima uê uoso kuila ua mesena ku belesela o Ijila Íii. Eie se ku xikina ku kaiela o Ijila ioso Íii, kana ku jikula o kijimbuete kiki.
Kiebhi ki u tena ku kalakala ni kijimbuete kiki? Eie u tena ku tala, ku katula ji foto, muimbu, madivulu ni ji vidiu phala eie ngó kana phala ku i sumbisa. Eie u xikina ku xila o itendelesu iala ku luiji ia tokala ku Ijila íii. Mu kiki, eie ku tokala:
Ku katula ima mu kijimbuete kiki ni ku i ta mu ijimbuete ia mukuá;
Ku lungulula o ima iala mu kijimbuete kiki ni kikuatekesu kia software;
Ku kopiala, ku lungulula mba ku katula o ima iala mu kijimbuete kiki phala kuia ku i sumbisa (né muene se kua-nda nganhala kitadi),kia lungu ué ni ku bhana ji programa ja tokala ku kijimbuete kiki;
Ku jikula o kijimbuete kiki phala ku iudika mba ku katula ni ku bhana o código-fonte, ji falamenda mba maukexilu a ku katula kima kioso-kioso mu kijimbuete kiki;
Ku kalakala ni kijimbuete kiki mu ukexilu ua iibha, mu kifika ku jikula o kijimbuete kiki mu ku kaiela maukexilu engi a kambe ku a tanga;
Ku jikula o kijimbuete kiki mu ukexilu ua iibha u tena ku zangesa o ima mu kijimbuete mba ku bhonzesa athu a mukuá ku jikula uá o kijimbuete kiki; ku tokala ué ku jikula o kijimbuete kiki se kuale ni disesa mba ku ki jikula phala ku bhanga ima ia iibha, mba ku nganala;
Ku jikula o kijimbuete kiki phala kulondekesa o uenji uê.
Ku Kamba ku Belesela o Ijila
Phala ku langa o ufolo ua Watchtower, se u kamba ku belesela o Ijila i tua tange bhabha, o Watchtower u tena ku bhanga ioso ia mesena ia lungu ni kijimbuete kiê, mu kifika, eie a tena ku ku fidisa ku jikula o kijimbuete ni ku jika ué o ji komputadolo ja ió a jikula o kijimbuete kiki ni dijina diê, ku sota ió uene mu ku bhana o Internete phala ka ku bhane dingi, mba ku kuambata mu inzo ia ku fundisa.
Ku Lungulula
Mu ku bhita thembu o Watchtower i tena ku lungulula o Ijila. O Ijila io lungulule i mateka mu kithangana kioso kia i ta mu kijimbuete kiki. Kienhiki, tua ku dióndo, jikula o kijimbuete kiki izuua ioso phala kuijiia o Ijila io lungulule.
Kijila ni Kutena
O Ijila Íii ia lungu ni ijila ia Mbanza ia Nova York, Estados Unidos de América, né muene se o ijila íii ki i difu ni ijila ia jixi joso. Maka oso-oso a lungu ni Ijila Íii, a tokala ku a ambata ku mbonge ia ku fundisa mu mbanza ia Nova York, ku Estados Unidos de América.
O Ijila ki i Difu
Se o inzo ia kufundisa i zuela kuila saí itendelesu mu ijila ki i valela, né muene kiki o itendelesu mu Ijila ia-nda suluka ni ku kala ni valolo. Né muene se o Watchtower a i bêlesa mu kitendelesu kimoxi, maji o muthu uene mu jikula o kijimbuete kiki ka tokala ku banza kuila muéne ka tokala ku kaiela dingi o itendelesu ia mukuá mu Ijila, mba ku banza kuila o Watchtower kale dingi ni ufolo ua ku bhangesa o athu ku belesela o kijila kiki.
Kikutu ki u bhanga ni Watchtower
O Ijila íii ilondekesa o kikutu ki u bhanga ni Watchtower, ia lungu ni kiebhi ki ua tokala ku jikula o kijimbuete kiki. Kikutu kioso-kioso ki ua bhange ni Watchtower m’ukulu, ia lungu ni ku jikula o kijimbuete kiki, ki kiale dingi ni valolo.


text:
KIBANDEKESU
O Kizuua Kia Kufundisa—Ihi?
Ihi i u banza ia lungu ni kizuua kia Kufundisa? Saí athu a banza kuila, jimidi ja athu afú, a-nda kala ku diulu ku pholo ia Nzambi. Kuenhoko, kala muthu a-nda um fundisa. A mukuá a-nda tambula mabesá ia ku kala ku diulu, maji a mukua a-ndaia bhu kididi kia túbhia. Kiki-phe o Bibidia i tanga kima kiéngi kia lungu ni kizuua kiki. O maka a Nzambi ka zuela o kizuua kiki, kála kithangana kia iibha, maji a tanga maka alungu ni kidielelu ni ku bhuluka.
Mu divulu dia Dijingunuinu 20:11, 12 tua tange maka ambe poxolo Nzuá, alungu ni Kizuua kia Kufundisa: “Nga mono kiandu kia dikota kizela, ni muène ua xikama-bhu. O mu kulenga pholo iê, oxi ni diulu ia jimuka, ki ia moneka ni jindenge, emana bhu pholo ia kiandu. Anga a jikula madivulu, ni divulu dia mukuá a di jikula, diene o divulu dia muenhu. O madifundu anga a a fundisa o ima ioso iosonèke mu madivulu, hé a a bhana kioso kia tokala mu imbamba iâ ia bhanga jiga.”nanhi o mufundixi a mu tange mu jivelusu jiji?
Jihova Nzambi muéne o Mufundixi ua dikota ua ngongo. Kienhiki muéne ua bhana o kikalakalu kiki kia kufundisa, ku muthu uéngi. Kála ki tanga o divulu dia Ikalakalu 17:31, o poxolo Phaulu uambe kuma Nzambi, “ua xindi kiá kizuua kia kufundisa mundu uoso mu kidi, kua muthu uê ua mu tungula.” O Mufundixi iú, Jezú Kristu a mu fukununa. (Nzuá 5:22) O kizuua kiki kia Kufundisa, kia-nda mateka thembu kuxi? Kia-nda nangenena thembu kuxi?
O divulu dia Dijingunuinu di tanga kuila o Kizuua kiki kia Kufundisa, kia-nda mateka kioso kia-nda mateka o ita ia Alumajedone, kioso o ukexilu uoso ua iibha ua Satanaji ku mundu, kia-nda ku u buika.* (Dijingunuinu 16:14, 16; 19:19-20:3) Kioso kia-nda bhita o ita Alumajedone, Satanaji ni madimonho mê a-nda ku a kuta mu midi ia mivu. Mu kithangana kiki, 144.000 ‘a-nda tumina kumoxi ni Kristu, kála jisobha mu midi ia mivu.’ (Dijingunuinu 14:1-3; Loma 8:17) O Kizuua kiki kia Kufundisa ki kia-nda kala kizuua kia ji ola. Kia-nda nangenena midi ia mivu.
Mu kithangana kiki kia midi ia mivu, Jezú Kristu ua-nda “fundisa athu a muenhu ni madifundu.” (2 Timote 4:1) “Athu a muenhu” a-nda kala “mundu uavulu” a-nda bhuluka mu ita ia Alumajedone. (Dijingunuinu 7:9-17) O poxolo Nzuá ua mono ué “o madifundu…emana bhu pholo ia kiandu” phala kua fundisa. Kála kia kanena Jezú, “oso ala mu jimbila kuívua o dízui diê [Kristu], ni ku tunda-mu.” (Nzuá 5:28, 29; Ikalakalu 24:15) Maji-phe, athu a-nda kua fundisa mu ima iahi?
Kála kia mono Nzuá mu nzoji, “a jikula madivulu,…O madifundu anga a a fundisa o ima ioso iosonèke mu madivulu.” O kuila mu madivulu iá a soneka-mu o ima ioso ia bhangele athu m’okulu? Kana, athu ka-nda kua fundisa mu ima ia bhangela m’okulu. Kiebhi ki tua kijiia? O Bibidia i tanga: “ oso uafu, ua jituka kiá ku nguzu ia ituxi.” (Loma 6:7) O madifundu, a-nda kua fundisa ni kilunji kia zele. Mu madivulu iá muala o ijila ia Nzambi. Phala ku kala ni muenhu ua kalelaku, o ió a-nda bhuluka mu ita ia Alumajedone, ni ió a-nda kua fukununa, a tokala ku belesela o itumu ia Nzambi, katé ué, ni ijila ioso ia-nda bhana Jihova mu midi ia mivu. Kienhiki, athu a-nda ku a fundisa mu ima ia-nda bhanga mu Kizuua kia Kufundisa.
O kizuua kia Kufundisa kia-nda bhana kithangana ku jimidi ja athu phala a di longe o maka alungu ni vondadi ia Nzambi, ni ku belesela. Kiki kilombolola kuila, kua-nda kala kikalakalu kiavulu kia ku longa. Mu kidi, “akua-xi kulu dia mundu a di longa o kidi.” (Izaia 26:9) Maji saí athu, ka-nda bhanga o vondadi ia Nzambi. O divulu dia Izaia 26:10 diamba kuila “O mukua-phulu né ua mu bhange mbote, ki kiene ki mu bhangesa o ku dilonga o kidi; katé ni mu ixi ia kuiuka, muéne hanji a jijila o kubhanga ufusa, ka xikina kusuua o unené ua Jihova.” Akua phulu iá, a-nda fuá mu Kizuua kia Kufundisa.—Izaia 65:20.
Mu di sukilu dia Kizuua kia Kufundisa, athu oso a-nda bhuluka, a-nda kala ni ‘muenhu’ katé ku hádia. (Dijingunuinu 20:5) Kienhiki, o kizuua kia kufundisa, kia-nda bheka o kuiuka ku athu oso mu ngongo. (1 Kolindo 15:24-28) Mu kiki-phe, kua-nda kuíza o polova ia sukina-ku. Satanaji a-nda ku mu jituna, i a-nda mu ehela ku nganala athu oso mu ngongo. (Dijingunuinu 20:3, 7-10) Uoso ua-nda kolokota mu kixikinu, ua-nda kala ni muenhu ua kalelaku, kála ki kanena o Bibidia: “Ixi-phe i xalela ku athu iá aiuka, ene a i lundula, muene mua tunga o thembu iâ [katé ku hádia].” (Jisálamu 37:29) O Kizuua kia Kufundisa kia-nda kala kizuua kia kisangusangu phala ió ala ni kixikinu!
* Phala kuijiia dingi ia lungu ni Alumajedone, tanga o divulu Estudo Perspicaz das Escrituras, mu volume—1 mu jimbandu ja 711-12, ni mu volume—2 mu jimbandu ja 286-7, ni mu kibatulu kia 20 kia divulu Adore o Único Deus Verdadeiro, a ji bhange ku Jimbangi ja Jihova.


text:
O Jimbangi ja Jihova a Sota Asaki?
Kiene, o Jimbangi ja Jihova a xikina ku tambula milongo. Sumbala tu bhanga ioso phala ku langa o sauidi ietu, maji saí ithangana tu “bhindamena musaki.” (Luka 5:31) Mu kiki saí Jimbangi ja Jihova, a kalakala mu kididi kia ku saka kalá ji dotolo, kála kiexile Kidistá Luka m’ukulu.—Kolose 4:14.
Maji saí maukexilu a ku saka olondekese mu Bibidia kuila ki tu tokala ku a kaiela. Mu kifika, ki tu xikina ku tambula manhinga ku mukutu, mukonda o Bibidia i tu tangela kuila ki tu tokala ku tambula manhinga mu mukutu. (Ikalakalu 15:20) O Bibidia i zuela ué kuila ki tu tokala ku tambula uanga.—Ngalásia 5:19-21.
Maji saí milongo iavulu i bhana o ji dotolo ka i fidisa mu Bibidia. Maji muthu ni muthu muéne u sola se u xikina mba kana o milongo íii. Saí milongo a i xikina ku Jimbangi ja Jihova, maji ko Jimbangi joso ja Jihova a i xikina.—Ngalásia 6:5.
Di longe dingi
O Kuila o Kidistá u Tena ku Sota Asaki?


text:
Longa o Tuana Tuê
Jitata, kaielenu o milongi íii, phala kulonga madisá a Bibida ku tuana tuenu.
Dimatekenu
O izuelu iala mu divulu dia Matendelelu, i tena ku ku kuatekesa kusasa o tuana tué.
O Kikutu ki Tua Mesena o Kuijiia ni Kisangusangu
O Bibidia i tanga kikutu kia katunda a ki ixana “kikutu kikôla.” Eie ua mesena kuijiia o kikutu kiki?
Bebeka ua Mesenene ku Sangulukisa Jihova
Ihi i tu tena ku bhanga phala ku kala kála Bebeka? Tanga o musoso u di longe dingi ia lungu ni muéne.
Lahaba ua Xikinine Kua Jihova
Dilonge kiebhi Lahaba ni muiji uê, kia a bhulula kioso kia buika o mbanza ia Jedikó.
Muéne ua Sangulukisa Tat’ê ni Jihova
Kikanenu kiahi kia kumbidila o mon’a Jefete? Kiebhi ki tu tena ku kaiela o phangu iê?
Samuuele ua Kolokotele mu ku Bhanga o Kima Kia Tokala
Kiebhi ki u tena ku kaiela o phangu ia Samuuele ia ku bhanga o ima ia tokala, né muéne se o athu a mu bhanga ima ia iibha?
Davidi ka Kexile ni Uôma
Tanga mu Bibidia o musoso iú, u di longe ihi ia bhangesa Davidi ku suína.
O Kuila ua Divuile Kiá Ubheka uê, Mba ua Kexile Kiá ni Uôma?
Ihi iambe Jihova kua Elija, kioso kia kexile mu divua ubheka uê? Ihi i tu longa ia bhitile ni Elija?
Joziia ua Kexile ni Makamba Ambote
O Bibidia i tu tangela kuila, kia bhonzele kiavulu o munzangala Joziia, ku bhanga o ima ia iuka. Di longe kiebhi kia mu kuatekesa ku makamba mê.
Jelemiia ka Bhuila mu Kuzuela ia Lungu ni Jihova
Né muene o athu akexile ku mu xonguena mba kia a iibhile kioso kia kexile mu zuela ia lungu ni Nzambi, mukonda diahi Jelemiia ka bhuila?
Jezú ua Belesele mu Ithangana Ioso
Saí ithangana kiene mu bhonza o ku belesela o jitata jê. Tala kiebhi o phangu ia Jezú i tena ku ku kuatekesa.
Ene a Soneka ia Lungu ni Jezú
Di longe dinake dia maiala a soneka o Bibidia. Kitatu a kexile ku muenhu mu izuua ia Jezú, a soneka ia lungu ni muéne.
O Muevu a Phaulu ka Kexile ni Uôma
O munzangala iú ua bhulula o muenhu ua sekulu’ê. Ihi ia bhange?
Timote ua Mesenene ku Kuatekesa o Athu
Kiebhi ki tu tena ku sanguluka ku muenhu, kála kiexile Timote?
O Utuminu Ua-nda Tumina o Ixi Ioso
Kiebhi kia-nda kala o ixi kioso kia-nda tumina Jezú? Ua mesena ku kala mu palaízu?


text:
DISÁ 12
Kiebhi Kia Bhanga o Kikalakalu Kietu Kia Utuminu?
Ande dia kufuá kuê, Jezú uambe: “O Njimbu íii Iambote ia Utuminu ua Nzambi, ia bhingi ku i tula mu ngongo ioso, mu ku bhana umbangi ku ifuxi ioso; kiene kia kiéza o dizubhilu.” (Matesu 24:14, NW) Kiebhi kieji bhanga o kikalakalu kiki ku mundu uoso? Mu ku kaiela o phangu ia xisa Jezú kia kexile mu ixi.
Tuene mu sota athu ku mabhata mâ. Jezú ua longo o maxibulu mê kiebhi kieji boka mu inzo ni inzo. (Matesu 10:11-13; Ikalakalu 5:42; 20:20) O aboki ku hama ia dianga, akexile ni jimbambe mua tokalele phala kuboka. (Matesu 10:5, 6; 2 Kolindo 10:13) Lelu ué kiene kimoxi, phala tu tene kubhanga o kikalakalu kietu, kala kilunga kiala ni jimbambe jê phala ku kalakala-mu. Kiki, ki tu kuatekesa kubhanga o kikalakalu kia tu xila Jezú kia “kutula o Njimbu Iambote ku mundu, ni kubhana umbangi.”
Etu tu suína phala ku sanga athu mu ididi ioso. Jezú ua tu xila ué phangu ia kuboka o athu mu ididi ioso, kála bhu mbandu ia kalunga ni mu ji sanzala. (Marku 4:1; Nzuá 4:5-15) Etu ué tua bhingi tu zuela ni athu ia lungu ni Bibidia kioso ki moneka kithangana
O kuila eie u tena kuxinganeka muthu u ua mesena ku mu tangela o njimbu ia Utuminu ua Nzambi, ni ihi i lombolola o njimbu ia mbote phala muéne? Kana kubhaka o njimbu íii i bhana kidielelu. Tangela-iu akuenu!
Iebhi o “njimbu iambote” i tua tokala kuboka?
Kiebhi kiene mu kaiela o Jimbangi ja Jihova o phangu ia Jezú ia kuboka?
DI LONGE DINGI
DOCUMENTARIES


text:
Disá 4
Muéne ua Sangulukisa Tat’ê ni Jihova
Ua mu mona o kilumba kiki mu foto?— Muéne mon’a Jefete. O Bibidia ki i tumbula o dijina diê, maji tuejiia kuila muéne ua sangulukisa tat’ê ni Jihova. Tu di longe dingi ia lungu ni muéne ni tat’ê Jefete.
Jefete uexile diiala diambote, ua bhitile kithangana kiavulu mu ku longa mon’ê, ia lungu ni Jihova. Muéne uexile ué diiala dia suína, uexile ué mutuameni uambote. Mukonda dia kiki, o akua Izalaiele a mu solele phala ku kala mutuameni uâ, kioso kia kexile mu bhânga ni jinguma jâ.
Jefete ua sambele kua Nzambi, mu ku bhinga kikuatekesu phala ku tolola o jinguma. Jefete ua kanena kuila, se ua toluele o jinguma jê, muéne ueji bhakula kua Jihova, o muthu ueji dianga ku tunda mu inzo iê, kioso kieji vutuka ku ita. O muthu iú, ueji tunga ni ku kalakala mu tembulu ia Nzambi ku muenhu uê uoso. O tembulu iexile o kididi mua kexile múia o athu, phala ku bheza-mu Nzambi mu izuua ienioió. Jefete ua tolola o jinguma! Eie uejiia se nanhi ua dianga ku tunda mu inzo iê, kioso kia vutuka ku bhata?—
Kiene muene, o mon’a Jefete! Muéne uexile mon’ê umoxi-elele, mu kiki Jefete ua tokalele ku mu tumikisa dikanga. Kiki kia mu luualesa kiavulu. Maji lembalala kuila muéne ua ki kanene kua Jihova. Mu kithangana kieniókio, o mon’ê uambe: ‘Papá, eie ua kanena kua Jihova, mu kiki, eie ua tokala u kumbidila o kikanenu kiê.’
O mon’a Jefete ua luualele ué kiavulu. Mu tembulu, muéne keji kazala mba ku vuala an’a. Maji muéne ua mesenene kiavulu ku kumbidila o kikanenu kia bhangele tat’ê, ni ku sangulukisa Jihova. Kiki kia betele kota phala muéne, o ku kazala ni ku vuala an’a. Mu kiki, muéne ua tundu mu inzo ia tat’ê, iu uai mu tunga mu tembulu, iu ua kexile muenhomo muenhu uê uoso.
Eie u xinganeka kuila o ia bhangele muéne ia sangulukisa tat’ê ni Jihova?— Xé ene a sanguluka! Se u belesela, anga u zola Jihova, ua-nda kala ué kála o mon’a Jefete. Ua-nda sangulukisa o jitata jê ni Jihova.
TANGA MU BIBIDIA IÊ
Matendelelu 6:4-6
Afundixi 11:30-40
1 Kolindo 7:37, 38


text:
UKEXILU UETU UA UKIDISTÁ NI UKUNJI UETU–MILONGI PHALA O IÔNGE Kanake 2017
Ifika ia Bhebhuluka
Ifika ia bhebhuluka ia Mulangidi! ni ifika ia mbandu longa o kidi, i zuela ia lungu ni ima ia-nda bhita ku hádia. Sola o jindunge, phala kusoneka i ua-nda zuela.
O VALOLO IA MAK’Â NZAMBI
Izuelu ia Jihova i Dikumbidila ni Kidi Kioso
O kikanenu kia bhange Jelemiia, ia lungu ni kubuika o mbanza Babilonha, ia dikumbidila ni kidi kioso.
UENDELU UA UKIDISTÁ
O Kuila o Kixikanu Kié mu Ikanenu ia Jihova, Kia Kolo Muene?
Josuué ua zuela kuila, kana-ku kizuelu kia tange Jihova kua akua Izalaiele, kia kambe ku dikumbidila, mba kia sukamena. Kiebhi ki tu tena kubandekesa o kixikanu kietu mu ikanenu ia Nzambi?
O VALOLO IA MAK’Â NZAMBI
O Ukexilu ua Kukingila, u tu Kuatekesa Kukolokota
Ihi ia kuatekesa Jelemiia kukolokota ni muanhu uoso, sumbala ni hadi iavulu ia tale? Kiebhi ki ngi tena ku disokejeka, phala o ibhidi ia-nda moneka ku pholo?
O VALOLO IA MAK’Â NZAMBI
Izekiiele ua Sangulukile mu Kuboka o Njimbu ia Nzambi
Bhu kaxi ka kisuma, Jihova ua bhana mukanda kua Izekiiele, iú ua mu tangela phala kudia o mukanda. Phala Izekiiele, ihi ia lombololuele o kudia o mukanda?
UENDELU UA UKIDISTÁ
Sanguluka mu Kuboka o Njimbu Iambote
Sai ithangana ku bhonza kuia mu boka o njimbu iambote ia Utuminu ua Nzambi, maji Nzambi ua mesena kuila, tu mu sidivila ni kisangusangu kioso. Kiebhi ki tu tena kusanguluka mu sidivisu ia kuboka?
O VALOLO IA MAK’Â NZAMBI
O Kuila A-nda ku ta o Kidimbu Kia Kubhuluka?
O kisuma kia Izekiiele, kia dianga ku di kumbidila kioso kia buika o mbanza ia Jeluzaleme. Kiebhi o kikumbidilu kia kisuma kiki, kia lungu n’etu?
UENDELU UA UKIDISTÁ
Zokela o Itumu ia Jihova
Tua tokala kuzokela o itumu ia Jihova Nzambi ni kusuina. Kiebhi ki tu tena kubhanga kiki? Mukonda diahi tua tokala kubhanga kiki?


text:
Ihi i tu Longa o Bibidia?
O divulu didi a di bhange phala ku ku kuatekesa kuijiia ihi i longa o Bibidia ia lungu ni maka kála mukonda diahi tuene mu fuá, ihi i bhita n’etu kioso ki tu fuá, kiebhi ki tu tena kukala ni muenhu ua zediua ni maka amukuá dingi.
Iebhi o Vondadi ia Nzambi ia Lungu N’etu?
Eie nange u dibhuidisa mukonda diahi kuene maka avulu lelu. O Bibidia i longa kuila hádia Nzambi ua-nda zubha o maka oso mu ngongo, kála o hadi, mauhaxi ni kúfua.
KIBATULU 1
Nzambi Nanhi?
Mudié, o kuila Nzambi ua ku zolo? Dilonge o ídifua iê ni kiebhi ki u tena kukala dikamba dia Nzambi.
KIBATULU 2
O Bibidia—Divulu Dia Nzambi
Kiebhi o Bibidia i tena ku ku kuatekesa kubatula o maka mé? Mukonda diahi u tena kudielela mu Bibidia ni mu ikanenu iê?
KIBATULU 3
Ihi ia Mesena Nzambi Phala o Athu?
Kiebhi kia-nda kala o muenhu ku mundu uobhe kioso o ixi ia-nda kala palaízu?
KIBATULU 4
Jezú Kristu Nanhi?
Dilonge se mukonda diahi Jezú muéne o Mexiia a mu kanene, kuebhi kua tundu muéne ni mukonda diahi a muixana Mona umoxi-élele ua Jihova.
KIBATULU 5
O Kukúla—Ujitu Uonene ua Nzambi
O kukúla ihi? Kiebhi ki u tena kukatula-ku mbote?
KIBATULU 6
Kuebhi ku Tuia Kioso ki tu Fua?
Dilonge ihi i longa o Bibidia ia lungu ni kuebhi kuala o athu afu kiá ni mukonda diahi o athu ene mu fuá.
KIBATULU 7
O Athu Áfu A-nda Vutuka Dingi ku Muenhu!
O kuila tu tena kumona dingi o athu afu kiá? Dilonge ihi I longa o Bibidia ia lungu ni difukunukinu.
KIBATULU 8
O Utuminu ua Nzambi Ihi?
Athu avulu ejiia o Musambu ua Ngana. Ihi ilombolola o izuelu: “Utuminu ué uize?”
KIBATULU 9
O Kuila o Dizubhilu Dia Mundu Dia Zukama?
Tala kiebhi o ibhangelu ni ukexilu ua athu mu’axaxi ketu, ulondekesa kuila tuala mu disukilu dia mundu kála kia ki tangele mu Bibidia.
KIBATULU 10
O Kidi Kia Lungu ni Ji-anju
O Bibidia i tu tangela o kidi kia lungu ni ji-anju ni madimonho. O kuila o ji-anju athu muene mu kidi? Ene a tena ku tu kuatekesa mba ku tu bhanga kiaiibha?
KIBATULU 11
Mukonda Diahi Kuene Hadi Iavulu?
Athu avulu a banza kuila Nzambi muéne uene mu bheka o hadi ioso mu ngongo. Ihi i u banza? Dilonge ihi i longa o Bibidia ia lungu ni mukonda diahi kuene hadi mu ngongo.
KIBATULU 12
Kiebhi ki u Tena Kukala Dikamba Dia Nzambi?
Tu tena kukala ni ukexilu uambote u uabhela Jihova. Mu kidi, eie u tena kukala kamba diê.
KIBATULU 13
Xila o Ujitu ua Muenhu
Kiebhi Nzambi kia mona o kuseluka, kutambula manhinga ni mienhu ia iama?
KIBATULU 14
Muiji ué u Tena Kuzediua
Jezú ua xisa phangu iambote phala o diiala, muhatu, jitata ni ana ia lungu ni kulondekesa henda ku muiji. Phangu iahi i tu katula kua muéne?
KIBATULU 15
O Ukexilu ua Kidi ua Kubheza Nzambi
Dilonge ima isamanu i tena ku ku kuatekesa kuijiia ió a mu bheza Nzambi mu kidi.
KIBATULU 16
Sola Kubheza Nzambi
Ibhidi iebhi i u tena kudibhana na-iu mu kuzuela n’akuenu ia lungu ni ilongesu ié? Kiebhi ki u tena kubhanga kiki sé ku a xinga?
KIBATULU 17
Ujitu ua Kusamba
O kuila Nzambi uivua kioso ki u samba? Phala kutambuijila o kibhuidisu kiki, ua tokala kutendela ihi i longa o Bibidia ia lungu ni misambu.
KIBATULU 18
O Kuila Nga Tokala Kubhakula o Muenhu Uami Kua Jihova ni ku Ngi Batizala?
Ihi ia tokala kubhanga o muthu phala ku mu batizala? Dilonge ihi i lombolola o batizu ni kiebhi kia i bhanga.
KIBATULU 19
Zukama Kua Jihova
Kiebhi ki tu tena kulondekesa henda ni kisakidilu mu ioso ia bhange Nzambi ko kuetu?
Kibandekesu
Kilomboluelu kia izuelu i moneka mu divulu Ihi i tu Longa o Bibidia?


text:
Musoso 34: O Kúdia Kuobhe
UEJIIA ihi ia mu bonga athu bhoxi? Ia difuangana kála jeada. Ia zele, maji ki jeada; iexile kima kia kudia.
Kua bhitile kiá mbeji imoxi tundé akua Izalaiele kia tundile ku Ijitu. Ene akexile mu kikangalakata. Kuenhoko o kúdia kua tolele, kienhiki, o mundu uakexile mu dikola: ‘Tamanu se Jihova ua tu jibhile ku Ijitu. Kuenhoko tua kexile ni kudia kuoso ku tua-ndalele.’
Kienhiki Jihova uixi: ‘Nga-nda nokesa kúdia tundé ku diulu.’ Íii iene ia bhangele Jihova. Mu kimene kia kaiela, akua Izalaiele kia mono kima kia zele kia lauka, ene a dibhula mudiâ: ‘Kiki kima kiahi?’
Mozé uixi: ‘O kúdia kua mi bhana Jihova.’ Athu a kuixanene MANÁ. Ia uabhele kála mbolo io bhange ni uiki.
Mozé uambela athu, ‘Kala muthu u bonga ngó ia-nda tena kudia.’ A bhangele kiki mu imenemene ioso. Kioso kitua o muanha o maná i zunzumuka bhoxi.
Mozé uambe ué: ‘Kana muthu u bonga maná phala kizuua kiéngi.’ Maji saí athu ka belesela. Uejiia ihi ia bhiti? Mu kimene kia mukuá o maná ia bhakele, ia kuata mauindu ni ia kexile mu nuha kiaiibha!
Kizuua kimoxi ngó mu semana, Jihova ua tumina o mundu ku bonga o maná i soka phala izuua iiadi. Kiki kiexile o kizuua kia kasamanu. Jihova uambe kuma a tokalele ku bhaka kúdia phala kizuua kia mukuá, mukonda mu kizuua kia kasambuadi muéne ka-nda a bhana maná. Kioso kia bongo o maná phala o kizuua kia kasambuadi, ki ia kuate mauindu né ku nuha! Kiki kiexile madiuanu a mukuá!
Mivu ioso ia bhiti akua Izalaiele mu kikangalakata, Jihova ua adisa ni maná.
Makatukilu 16:1-36; Dialuilu 11:7-9; Josuué 5:10-12.
Ibhuidisu
- Mu fikula, ihi athu ia mu bonga bhoxi, ni kiebhi kia ixanene?
- Ilongesu iahi ia bhana Mozé ku mundu ia lungu ni maná ia tokalele ku bonga?
- Ihi iambele Jihova ku mundu ia tokalele ku bhanga mu kizuua kia kasamanu, ni mukonda diahi?
- Madiuanu ahi a bhangele Jihova, kioso athu kia bhakele o maná phala o kizuua kia kasambuadi?
- Mu thembu ikuxi Jihova ua disá o mundu uê ni maná?
Ibhuidisu ia mukua
- Tanga Makatukilu 16:1-36 ni Dialuilu 11:7-9.
Ihi idikisa o divulu dia Makatukilu 16:8, ia lungu ni ku xila o ikalakalu mu kilunga kia Jikidistá? (Jih. 13:17)
Mu kikangalakata, kiebhi akua Izalaiele akexile mu ku a lembalala izuua ioso kuma Jihova uakexile mu a tambula konda? (Mak. 16:14-16, 35; Mate. 8:2, 3)
Kijimbuete kiahi kia bhele Jezú kia lungu ni maná, ni mbote iahi i tu kala na-iu ku “mbolo ia diulu”? (Nzuá 6:31-35, 40)
- Tanga Nzuá 5:10-12.
Mu mivu ikuxi ia dile akua Izalaiele o maná, ni kiebhi kiki kiexile polova phala ene? Ihi i tu longa o disá didi? (Mak. 16:35; Dia. 11:4-6; 1 Kol. 10:10, 11)


text:
O Utuminu ua Nzambi Ihi?
Ihi i u banza, o kuila . . .
kima kiala ku muxima uê?
kizuelu ngó?
unguvulu ua diulu?
IHI IZUELA O BIBIDIA
“O Nzambi ia diulu ua kà bheka-ku o utuminu ki u xikina dingi ku u jikinisa.”
“A tu bhana mona ua diiala; o kutumina a mu tuika-ku bhu isuxi iê.”
O IZUELU ÍII ILOMBOLOLA IHI PHALA EIE?
Unguvulu u tena ku u kuatekesa.
—Izaia 48:17, 18.
Ku mundu uobhe ua zukama, kua ka kala muenhu uambote, sauidi ia mbote ni kisangusangu.
—Dijinguininu 21:3, 4.
TUA TOKALA KU XIKINA MU MILONGI IA BIBIDIA?
Tua tokala, mukonda dia ima iiadi:
Jezú ua londekesa ihi ia-nda bhanga o Utuminu ua Nzambi. Jezú ua longo o akaiedi’ê o ku samba, phala o Utuminu ua Nzambi uize, o vondadi ia Nzambi, n’a i bhange mu ixi. (Matesu 6: 9, 10) Jezú ua londekesa kiebhi kia-nda tambuijila o musambu iú.
Kioso kia kexile mu ixi, Jezú ua disa mundu uavulu, akexile ni nzala, ua sake o jihaxi, ua fukununa o athu a fuile! (Matesu 15:29- 38; Nzuá 11:38- 44) Kala Sobha ia Utuminu ua Nzambi, Jezú uedikisa o ima iambote ia-nda bhanga o Utuminu ua Nzambi.
—Dijingunuinu 11:15.
O ima ia mu bhita ku mundu, ilondekesa kuila o Utuminu ua Nzambi ua zukama. Jezú ua kanena kuila, o Utuminu ua Nzambi uene ngó u tena ku bheka o ku tululuka mu ixi, ua kanene ué kuila mu ixi mua-nda kala ita, nzala, o ixi ia-nda tunguta.
—Matesu 24:3, 7.
Lelu tua mu mona o ima íii. Tu tena ku dielela kuila, o Utuminu ua Nzambi, ua-nda zubha o ima ia iibha ia mu bhita lelu.
XINGANEKA
Kiebhi kia-nda kala o muenhu mu Utuminu ua Nzambi?
O Bibidia i tambuijila o kibhuidisu kiki mu divulu dia JISÁLAMU 37:29 ni IZAIA 65:21-23.


text:
Musoso 49: O Muanha Uemanene
TALA Josuué. Muéne ua zuela: ‘Muanha imana! Inga o muanha uemana muene. Uemana mu kaxaxi ka diulu, mu kizuua kia muvimba. Jihova ua bhange kiki! Ndoko tu tale mukonda diahi Josuué ua mesenene kuila o muanha u muika kizuua kia muvimba.
Kioso o jisobha jitanu jaiibha ja ixi ia Kanana, a mateka ku bhânga ni akua Ngibiione, akua Ngibiione a tumikisa muthu phala ku bhinga kikuatekesu kua Josuué. Muéne uambe ‘Za ni lusolo luoso!’ Tu bhulule! O jisobha joso ja mulundu eza mu bhânga ni abhik’ê.’
Josuué uai ni lusolo ni masoladi mê. Ene ende usuku uoso. Kioso kia bhixila ku Ngibiione, o masoladi a jisobha jitanu akexile ni uôma, ni a lenge. Kienhiki, Jihova ua lundumukisa nvula ia matadi ku diulu, o matadi a tundu ku diulu a beta-kota mu jibha o masoladi, o a jibha o masoladi a Josuué, ndenge.
Josuué ua mono kuila kua kambe ngó, kumbi dieji fuá. Kua-nda vunda, o masoladi a jisobha jitanu eji lenga. Mukonda dia kiki, Josuué ua sambe kua Jihova, uambe: ‘Muanha imana!’ Kioso o muanha ki uemana, akua Izalaiele a nganhala o ita.
Kua kexile hanji jisobha jaiibha mu Kanana a zembele o mundu ua Nzambi. Kua bhiti mivu isamanu, phala Josuué ni masoladi mê, ku nganhala o 31 ia jisobha. Kia nganhala, Josuué ua uane o ixi ia Kanana, mu madiembu, ni jimbambe.
Kua bhitile mivu iavulu, mu kusukáko Josuué uafú, mu 110 dia mivu. Kia kexile hanji ku muenhu, muéne ni akuâ, o mundu ua belesele hanji Jihova. Maji kiafú athu oso ambote, o mundu ua mateka ku bhanga ima iaiibha, ni ku di bhekela ibhidi. Kiene ngó kia mesenene o kikuatekesu kia Nzambi.
Josuué 10:6-15; 12:7-24; 14:1-5; Afundixi 2:8-13.
Ibhuidisu
- Mu fikula, ihi Josuué ua mu bhinga, ni mukonda diahi?
- Kiebhi Jihova kia kuatekesa Josuué ni masoladi mê?
- Sobha jikuxi ja nganhala Josuué, ni thembu ikuxi ia bhangele kiki?
- Mukonda diahi Josuué ua uane o ixi ia Kanana?
- Mivu ikuxi ia kexile na-iu Josuué kioso kiafú, ni ihi ia bhitile ni mundu ku pholo?
Ibhuidisu ia mukua
- Tanga Josuué 10:6-15.
O kuijiia kuma Jihova ua bhangesa o muanha ni dieji kuimana, i tu bhana kidielelu kiahi lelu? (Josu. 10:8, 10, 12, 13; Jisá. 18:3; Jisa. 18:10)
- Tanga Josuué 12:7-24.
Mu kidi, nanhi ua buikisa o 31 ua jisobha ja Kanana? Mukonda diahi kiki kima kiambote phala etu lelu? (Josu. 12:7; 24:11-13; Mate. 31:8; Luka 21:9, 25-28)
- Tanga Josuué 14:1-5.
Kiebhi kia uane o ixi mu madiembu a akua Izalaiele? Ihi idikisa ia lungu ni ku lundula o Palaízu? (Josu. 14:2; Iza. 65:21; Ize. 47:21-23; 1 Kol. 14:33)
- Tanga Afundixi 2:8-13.
Kála Josuué mu Izalaiele, nanhi ua mu kalakala lelu, phala ku zubha ni ilongesu ia makutu? (Afun. 2:8, 10, 11; Mat. 24:45-47; 2 Tes. 2:3-6; Tito 1:7-9; Dij. 1:1; 2:1, 2)


text:
Mukonda diahi muene mu kunda o athu ala kiá ni ngeleja iâ?
Tuejiia kuila o athu ala kiá ni ngeleja, a uabhela kuzuela maka alungu ni Nzambi. etu tu xila o athu ala kiá ni ngeleja iâ, ki tuene mu a jijidika ku xikina o njimbu ietu.
Mu kuzuela o maka alungu ni Nzambi, tu kaiela o milongi ia Bibidia ia lungu ni “ku belesela” ni ‘ku xila’ o athu. (1 Phetele 3: Tuejiia kuila saí athu ka-nda xikina o njimbu ietu. (Matesu 10:
Mu kifika, o muthu ka mesena kuívua lelu, mungu u mesena. O athu nange a dibhana ni ibhidi iéngi ia a bhangesa ku mesena kuívua o njimbu iambote ia Bibidia. Mukonda dia kiki, tu sota kuzuela ni athu veji javulu.


text:
O MULANGIDI No. 1 2016 | Mukonda Diahi Kima Kiambote Kukala Mukua Kidi?
Adiakime avulu mu ku dizuelesa mu dikuinhi dia ithangana, kene mu kamba kutanga makutu. Mukonda diahi ki tu tokala kubhanga kála ene?
COVER SUBJECT
O Kuila o Kuzuela o Kidi ki Kuene Dingi ni Valolo?
O musoso ua Hitoshi hinu ua londekesa kuila kidi, o kuzuela o kidi ki kuene ni valolo.
COVER SUBJECT
Mukonda Diahi ki Kima Kiambote Kutanga Makutu
Ijiia o kidi kia lungu ni makutu.
COVER SUBJECT
Mukonda diahi kima kiambote ku kala muthu ua kidi
O musoso ua muthu u tua mu tange ku dima, u londekesa o valolo ia ku kala muthu ua kidi.
THE BIBLE CHANGES LIVES
Ngi Bhane Ngó Muvu Umoxi Ua Kuzediua ni Kutululuka
Alain Broggio ua di uana ni izuelu i tu sanga um divulu dia 1Nzuá 1:9.
Eie ua Kijidile?
Kiebhi kia kexile mu bhanga o mikanda ni kiebhi kia kexile mu i jikula? A nanhi exile o ‘akunji a makota’ a a tumbula mu Mikanda ia Ngeleku?
Ihi i Tena Kukuatekesa o Muthu Kudibhana valolo
Ndunge jitatu ji tena kukuatekesa o muthu kudibhana valolo
ANCIENT WISDOM FOR MODERN LIVING
Kana Kukala ni Hele
Jezú k’ambe ngó kuila kana kukala ni hele, muéne ua jimbulula ué ihi i tua tokala o kubhanga.
Ihi i Zuela o Bibidia?
O kuila o athu afu a tena dingi kuvutuka?


text:
LONGO 13
Timote Wakhadile Gutshigina Gukuatesa Athu
Timote wakhadile muvuala wayala, watshiginyile gukuatesa athu. Wawendele mu membo avula hagukuatesa athu. Khadilo diene diamukuatesele akhale nu monyo wagusuanguluga. Watshigina gujiya lumene luenji ba?—
Gina Timote nu khakh’enji wa mukhetu, amulongesele mbimbi ya Yahowa
Timote wakudile mu dimbo dia Listra. Khakha wenji wa mukhetu, Loise nu ginenji Enise, asendesele gumulongesa mbimbi ya Yahowa tangua akhadile galenge. Tangua Timote akudile, wakhadile nu nzala yagukuatesa athu hagujiya Yehowa.
Tangua Timote akhadile muvuala, Pholo wamutogele haguya n’enji gulongesa mbimbi ya Yehowa mu membo ako. Timote watshiginyile! Wakhadile hehi nu guya gukuatesa athu ako.
Timote nu Pholo ayile mu dimbo dia Maseduwane, mu vile ya Tesalonike. Haguheta guene, awendele thomo hamalu gungima dienji azudile masuwa. Tangua ahetele, akuatesele athu avula hagujiya mbimbi Yehowa. Uvi, athu ako avile khabu, akambele guakalagala gubola. Hene, Pholo nu Timote akatugile mu dimbo diene, ayile mulongesa mbimbi ya Yehowa mu membo ako.
Gungima gua ngonda jiavula, Pholo walezele Timote avutuge luko gu Tesalonike atale aphangi-aklisto. Yalombele gikhesa giavula gua Timote haguvutuga gu dimbo akambele guakalagala gubola! Uvi, Timote wayile mukunda, wakhadile nu gikenene mukunda nu aphangi’enji aklisto a mu dimbo diene. Tangua Timote avutugile gua Pholo, wamubatele lumene luabonga. Wamuwambelele egi aphangi-aklisto a gu Tesalonike akhadile muabonga!
Timote nu Pholo awendele ivo yavula hagulongesa mbimbi ya Yehowa. Lusugu luko Pholo wasonegele egi Timote wakhadile muthu wabalega gubonga wagutuma hagukuatesa mahungu. Timote wakhadile guzumba Yehowa nu athu ako.
Wana guzumba athu ba? Wana gutshigina gukuatesa athu ajiye Yehowa ba?— Gila wana guazumba, wajiya guheta monyo wagusuanguluga luholo lumoshi nu Timote!
TANGA MU BIBLIA YAYE
2 Timote 1:5; 3:15
Makalegelo 16:1-5; 17:1-10
1 Tesalonike 3:2-7
Filiphi 2:19-22


text:
Kibandekesu
1 JIHOVA
O dijina dia Nzambi Jihova, dilombolola “Muéne u Bhanga Ioso ia Mesena.” Jihova o Nzambi muteni-a-ioso, muéne ua bhange o ima ioso. Muéne uala ni kutena kua kubhanga ioso ia mu kala ku muxima.
Mu dimi dia Hebalaiku o dijina dia Nzambi a di sonekene ni ijimbuete iuana. Mu Kingileji o dijina didi a disoneka ni YHWH mba JHVH. O dijina dia Nzambi mu mikanda iokulu ia Bibidia mu dimi dia Hebalaiku, dimoneka 7.000 dia jiveji ndenge. O dijina dia Jihova a di tumbula mu maukexilu avulu kuala o athu kála kia fuama mu dimi diâ.
2 O BIBIDIA ‘A I BHUSU KUA NZAMBI’
O Bibidia ia Tokala kua Nzambi, maji muéne ua tumu mala phala ku i soneka. Kiki kia difuangana ni xefe ia ditenda, u tuma seketa iê kusoneka mukanda muala ibanzelu iê. Nzambi uendesa o mala a soneka o Bibidia bhu kaxi ka nzumbi iê ikôla, phala kusoneka o ibanzelu iê. O nzumbi ikôla ia Nzambi iendesa o mala enhá mu maukexilu avulu, amoxi a monene isumua, a mukuá a lotele jinzoji ia akexile mu soneka o ima ia muene.
3 ITUMU
O itumu, ilongesu ia Bibidia i jimbulula o kidi. Mu kifika, o Bibidia iamba kuila “o ku di lunga ni athu aiibha, ku bolesa o ifua iambote,” kiki ki tu longa kuila o athu u tu dilunga nau a tena ku tu bhangesa kubhanga ima iambote mba ia iibha. (1 Kolindo 15:33) O Bibidia iamba ué kuila “muthu kioso kia kuua, kiene kiandù bhongolola,” kiki ki tu longa kuila se tua bhange ima iambote tua-nda mona ué mbote maji se tua bhange ima ia iibha, tua-nda bhongolola hadi.—Ngalasia 6:7.
4 IKANENU
O ikanenu, njimbu i tunda kua Nzambi. O ikanenu i tena ku tu jimbulula o vondadi ia Nzambi, ni ku tu londekesa o ilongesu iê, mba ku tu bhana ijila. O ikanenu i tena ué kukala kima kia-nda bhita ku hádia. Mu Bibidia muala ikanenu iavulu ia dikumbidila kiá.
5 IKANENU IA LUNGU NI MEXIIA
Jezú muéne ua kumbidila ikanenu iavulu ia Bibidia ia lungu ni Mexiia. Tanga o kaxa “ Ikanenu ia Lungu ni Mexiia.”.”
▸ Kiba. 2, kax. 17, ku luiji.
6 O VONDADI IA JIHOVA IA LUNGU NI IXI
Jihova ua bhange o ixi phala kukala palaízu mba dibhata dia athu a mu zolo. O vondadi iê ki i lungululuka kana. Hádia, Nzambi ua-nda zubha o kuiibha kuoso, iu ua-nda bhana muenhu ua kalela-ku ku mundu uê.
7 SATANAJI O DIABHU
Satanaji, o anju ia diangela o kubhukumukina Nzambi. O dijina Satanaji dilombolola “Nguma,” a muixana kiki mukonda muéne ua lungulukila Jihova. A muixana ué Diabhu, dilombolola “Mukua Makutu.” A muixana kiki mukonda muéne ua tange makutu alungu ni Nzambi, muéne ué mukua kunganala o athu.
8 JIA-NJU
Jihova ande dia kubhanga o jia-nju, muéne ua tuamena kubhanga o ixi. Ene a a bhange phala kukala ku diulu. Kuene mazunda avulu a jia-nju. (Daniiele 7:10) Kala anju iala ni dijina diê ni ukexilu uê, o jia-nju ni kulenduka kuoso a dituna ku a bheza ku athu. Ene ala mu ibuka-ibuka, a bhanga ikalakalu iavulu. Mu kifika, ene a sidivila Jihova ua xikama bhu kiandu, a tula o njimbu iê, a langa ni kuendesa o mundu uê mu ixi, a kumbidila o izuelu ia Jihova ia lungu ni kufundisa ni kukuatekesa mu kikalakalu kia kuboka. (Jisálamu 34:7; Dijingunuinu 14:6; 22:8, 9) Ku hádia, ene a-nda kala ku mbandu ia Jezú mu ita ia Alumajedone.—Dijingunuinu 16:14, 16; 19:14, 15.
9 KITUXI
Kima kioso-kioso kia iibha ki tu banza mba ki tu bhanga bhu pholo ia Jihova, kituxi. Kuma o kituxi ki zanga o ukamba uetu ni Nzambi, muéne ua tu bhana ijila ni itumu phala ki tu te ituxi mu vondadi ietu. Ku dimatekenu, ioso ia bhangele Jihova ia iukile, maji kioso Adá ni Eva kia solo kubhukumukina Jihova, ene a te kituxi, k’exile dingi athu a iuka. Ene a kuka ia afu. Kuma tua lundula o kituxi kia Adá, etu ué tuene mu kuka ni kufua.
10 ALUMAJEDONE
O ita ia Nzambi phala kubuika o mundu ua Satanaji ni kuiibha kuoso.
11 O UTUMINU UA NZAMBI
O Utuminu ua Nzambi, unguvulu ua Jihova ku diulu. Jezú Kristu muéne o Sobha ua mu tumina. Ku hádia, o Utuminu ua Jihova ua-nda zubha o kuiibha kuoso mu ngongo. O Utuminu ua Nzambi ua-nda tumina o ixi.
12 JEZÚ KRISTU
Nzambi ande dia kubhanga o ima mu ngongo, muéne ua tuamena kubhanga Jezú. Jihova ua tumu Jezú mu ixi phala kufuila athu oso. Kioso Jezú kia mu jibha, mu kubhita izuua itatu Jihova ua mu fukununa. Mu kiki, Jezú ua mu tumina kiá kála Sobha ia Utuminu ua Nzambi ku diulu.
13 O KIKANENU KIA LUNGU NI 70 A JI SEMANA
O Bibidia ia tangele kiá o kithangana kieji kuíza o Mexiia. Muéne ueji kuíza ku disukilu dia 69 a ji semana, o kithangana kiki kia mateka ku muvu ua 455 A.K.K. ki kiai katé ku muvu ua 29 K.K.
Kiebhi ki tuejiia kuila o kithangana kia suku ku muvu ua 29 K.K.? O 69 a ji semana ja mateka ku muvu ua 455 A.K.K., kioso Nehemiia kia bhixila mu mbanza ia Jeluzaleme iu ua mateka o kutungulula o mbanza ienioio. (Daniiele 9:25; Nehemiia 2:1, 5-8) Kioso ki tuivua o kizuelu “semana” ku kilunji kietu kuiza 7 dia kizuua. Mu kikanenu kiki o jisemana ki ji lombolola sambuadi dia izuua kana maji ji semana ja sambuadi dia mivu, mukonda mu ithangana iavulu ‘kala kizuua ki lombolola muvu.’ (Dialuilu 14:34; Izekiiele 4:6) Kiki kilombolola kuila kala semana, sambuadi dia mivu, o 69 a ji semana jilombolola 483 a mivu (69 x 7). Se tu kondala 483 a mivu tundé ku muvu ua 455 A.K.K. tua-nda bhixila ku muvu ua 29 K.K. Iú uene o muvu ua batizala Jezú, iu ua kituka o Mexiia a mu kanene!—Luka 3:1, 2, 21, 22.
O kikanenu kienhiki, kia tange dingi semana ia kamukuá, kifua sambuadi dia izuua. Mu kithangana kienhiki mba mu semana íenii, ku muvu ua 33 K.K., o Mexiia eji mu jibha, o ku muvu ua 36 K.K., o njimbu iambote ia Utuminu ua Nzambi eji mateka ku i tula ku ifuxi ioso kana ngó ku Jijudé.—Daniiele 9:24-27.
14 ULONGELU UA MAKUTU UA TILINDADE
O Bibidia i tu longa kuila Jihova muéne o Mubhangi. Ande dia kubhanga o ngongo kia dianga ua bhange Jezú. (Kolose 1:15, 16) Jezú ki muéne o Nzambi ua Tena Ioso kana. Muéne nuka ua tangele kuila ua soko ni Nzambi, lémbua. Mu kidi muéne uambe: “O Tata uala kota, eme ndenge.” (Nzuá 14:28; 1 Kolindo 15:28) Maji saí jingeleja jene mu longa kuila Nzambi Tilindade mba athu kitatu ku muthu umoxi: Tata, Mona ni nzumbi ikôla. O kizuelu “Tilindade” ki kialé mu Bibidia kana. Iú ulongelu ua makutu.
O nzumbi ikôla, o nguzu ia tenena ia Nzambi iene mu bhanga na-iu o vondadi iê. Ki muthu kana. Mu kifika, o Jikidistá ja dianga ‘ezalele ni Nzumbi Ikôla,’ Jihova uambe: “Nga kà lundulula o Nzumbi iami ku thandu dia athu oso.”—Ikalakalu 2:1-4, 17.
15 DIKULUSU
Mukonda diahi o Jikidistá ja kidi kene mu bheza Nzambi ni dikulusu?
Tundé ukulu o jingeleja ja makutu jene mu bheza ni dikulusu. M’ukulu o athu akexile ni dikulusu mu ubhezelu uâ ni mu kukaiela o ijila iâ ia lungu ni undumbu. Kioso Jezú kiafu, mu kubhita 300 ja mivu, o Jikidistá ka kexile ni dikulusu mu ubhezelu uâ. Mu kubhita thembu iavulu, o ngana Constantine nguvulu ia Loma ua bhangesa o dikulusu kukala kijimbuete kia Ukidistá. A bhange o kijimbuete kiki phala kuijidisa o Ukidistá ku mundu uoso. Maji o dikulusu ki kima kia lungu ni Jezú Kristu kana. Saí divulu diambe kuila: “O dikulusu a di sanga kikale mu ijila ia athu akexile Jikidistá ni ku ijila ia athu kexile Jikidistá.”
Jezú kafu ku dikulusu. Mu Ngeleku o kizuelu “dikulusu” kilombolola “taka,” mba “muxi.” Saí Bibidia (The Companion Bible) iamba kuila: “Sé-ku kima mu Mikanda ia Ngeleku [Kikutu Kiobhe] kilombolola mixi iiadi ia dibhidika, sé-ku.” Jezú uáfu ku taka.
Jihova ka mesena kuila tu kala ni iteka mu ubhezelu uetu.—Makatukilu 20:4, 5; 1 Kolindo 10:14.
16 LEMBALASA
Jezú ua tumu o maxibulu mê Kulembalala o ufuilu uê. Ene a bhanga kiki mivu ioso mu kizuua kia 14 kia mbeji ia Nizá, akua Izalaiele akexile uá mu bhanga o fesa ia Phasu mu kizuua kiki. Mu fesa ia Lembalasa muene mu kala mbolo ni vinhu phala kulombolola o mukutu ni manhinga a Jezú. Oso a-nda tumina kumoxi ni Jezú ku diulu, a dia ku mbolo ni kunua o vinhu. Oso ala ni kidielelu kia kutambula o muenhu mu ixi, a kala uá mu Lembalasa maji ka dia ku mbolo mba kunua o vinhu kana, a tala ngó ni ujitu uoso.
17 MUENHU
Mu Tradução do Novo Mundo mu Kingileji, o kizuelu “muenhu” kilombolola (1) muthu, (2) kibhaku mba (3) o muenhu ua muthu mba ua kibhaku. Tala o ifika íii:
Muthu. “Mu izuua ia Noué . . . mu álaka muenhomo mua bokona athu, kavulu, nake ngó dia mienhu, anga a bhuluka ku menha.” (1 Phetele 3:20) Bhabha o kizuelu “mienhu” kilombolola athu—Noué ni muhatu’ê, an’ê kitatu ni ahatu’â.
Kibhaku. “Nzambi anga u zuela, uixi: Mu menha mu sokoloke ndumba dia iama ia muenhu, (i zouela momo), ni jinjila ji bhita bhulu mu dinga-ni-dinga.” “Nzambi anga u zuela, uixi: Ku mavu kusokoloke jixitu ja muenhu ku idifua-idifua, ni ibhaku, ni ibamba i zanzala bhoxi, ni iama ia kanga, ku idifua-idifua; anga ki di bhanga kienhiki.”—Dimatekenu 1:20, 24.
O muenhu ua muthu mba ua kibhaku. Jihova ua tangela Mozé: ‘Ene oso endele ku ku katula o muenhu ué, áfu kiá.’ (Makatukilu 4:19) Kioso Jezú kia kexile mu ixi, muéne uambe: ‘Eme ngi mubhidi uambote. O mubhidi uambote, u bhana o muenhu uê bhu kididi kia jimbudi jê.’—Nzuá 10:11.
Kioso muthu kia bhanga kima ni “muenhu uê uoso,” kiki kilombolola kuila muéne ua mu bhanga o kima kiki ni vondadi ioso ni uhete uoso. (Matesu 22:37; Matendelelu 6:5) O muthu kioso kiafua, o muenhu u jimuka.—Dialuilu 6:6; Jisabhu 23:2; Izaia 56:11; Ajeu 2:13.
18 NZUMBI
Mu Bibidia Tradução do Novo Mundo mu Kingileji o kizuelu “nzumbí” mu dimi dia Ngeleku ni Hebalaiku kilombolola ima iavulu. Maji kilombolola kima ki kamba kumoneka ku mesu, kala o kitembu ni munza uene mu bhuima o athu ni iama. O kizuelu kiki kilombolola ué muthu mu nzumbi mba nzumbi ikôla, o nguzu ia Nzambi i lenda ioso. Sé-ku milongi mu Bibidia i longa kuila kioso muthu kia fuá saí kima kitunda mu mukutu ua muthu anga kikala dingi ku muenhu.—Makatukilu 35:21; Jisálamu 104:29; Matesu 12:43; Luka 11:13.
GEENA
Geena dijina dia dikungu diexile mu mbanza ia Jeluzaleme mua kexile mu texi o ixete phala ku i toka. Ki kuale misoso i zuela kuila mu izuua ia Jezú o athu mba iama akexile mu i toka bhu kididi kiki. Geena ki kididi bhuene mu toka o athu áfu. Kioso Jezú kia zuela ia lungu ni athu a-nda kua takula mu Geena, muéne ua kexile mu zuela o athu afua sé kidielelu kia kufukunuka.—Matesu 5:22; 10:28.
MUSAMBU UA NGANA IETU
Iú uene o musambu ua longo Ngana ietu Jezú ku maxibulu mê. A uixana ué musambu ua Tata Ietu. Mu kifika, Jezú ua tu longo kusamba kiki:
“O dijina dié a dixile”
Etu tu samba phala kuzelesa o dijina dia Jihova ku makutu oso. Tu bhanga kiki phala athu oso ku diulu ni mu ixi a ximane ni kuxila o dijina dia Nzambi.
“Utuminu ué uize”
Tuene mu samba phala o unguvulu ua Nzambi u buike o mundu ua iibha ua Satanaji, ni kutumina o ixi ni ku i kitula palaízu.
“Vondadi ié a i bhange bhoxi”
Tu samba phala o vondadi ia Nzambi ia lungu ni ixi i di kumbidile phala o athu a lenduka, a iuka a tunge um Palaízu mu ixi katé ku hádia ni hádia, kála kia mesenene Jihova ku dimatekenu kioso kia bhange o athu.
21 O KUKÚLA
Phala kubhulula o athu ku ituxi ni kúfua, Jihova ua bhange kima phala ku tu kúla. O kukúla kifua o futu ia bhana Nzambi phala kubhulula o muenhu ua iuka ua texile o diiala dia dianga Adá, ni kujikula kiambote o njila phala o athu kukala dingi ni ukamba uambote ni Jihova. Nzambi ua tumu Jezú mu ixi phala ku fuila o ituxi ietu. Mukonda dia kúfua kua Jezú, athu oso a a jikuila o njíla phala kukala ni muenhu ua kalelaku ni kukituka athu a iuka, a kambe ituxi.
22 MUKONDA DIAHI O MUVU UA 1914 MUVU UA KATUNDA?
O kikanenu ki tu sanga mu divulu dia Daniiele kibatulu kia 4, ki tu longa kuila Nzambi ueji zangeleka o Utuminu uê ku muvu ua 1914.
O kikanenu: Jihova ua bhangesa Sobha Nabukodonozolo kulota nzoji, o mu nzoji íii muéne ua mono muxi ua dikota a u batula. Ku kixinji kia muxi a te-ku lubhambu lua felu ni ngondo phala o muxi ki u kule dingi katé kieji bhita “sambuadi dia jithembu.” Mu kubhita o thembu íii, o muxi ueji kula dingi.—Daniiele 4:1, 10-16.
O kilomboluelu kia kikanenu: O muxi u lombolola o unguvulu ua Nzambi. Mu mivu iavulu Jihova ua solele jisobha mu Jeluzaleme phala kutumina o kifuxi kia Izalaiele. (1 Malunda 29:23) Maji o jisobha jojo a bhukumukina Nzambi, mu kiki o utuminu uâ ua suku. O mbanza ia Jeluzaleme a i buika ku muvu ua 607 A.K.K. Kiene kia mateka o “sambuadi dia jithembu.” (2 Jisobha 25:1, 8-10; Izekiile 21:25-27) Kioso Jezú kiambe: “Jeluzaleme-phe ia ká xala mu ku i titidila kuala akua jixi jengi, a kambe kuijiia Nzambi, katé kia kà bhua o thembu ia akua jixi jengi,” muéne ua kexile mu lombolola o “sambuadi dia jithembu.” (Luka 21:24) Mu kiki o “sambuadi dia jithembu” ki ja bhu mu kithangana kioso Jezú kia kexile mu ixi kana. Jihova ua kanene kutumbika Sobha ku disukilu dia “sambuadi dia jithembu.” O unguvulu ua Sobha íii, Jezú, ueji bheka mabesá a nzungule phala o mundu ua Nzambi a-nda kala mu ixi katé ku hádia ni hádia.—Luka 1:30-33.
O “sambuadi dia jithembu” jilombolola thembu jikuxi? O “sambuadi dia jithembu” ia bhange 2.520 a mivu. Se tu kondala 2.520 a mivu tundé ku muvu ua 607 A.K.K. tua-nda tula ku muvu ua 1914. Ku muvu uenhó Jihova ua bhangesa o Mexiia mba Jezú, kukala Sobha ia Utuminu ua Nzambi ku diulu.
O 2.520 a mivu tua i katula kuebhi? O Bibidia iamba kuila thembu jitatu ni kaxaxi kilombolola 1.260 a izuua. (Dijingunuinu 12:6, 14) Mu kiki “sambuadi dia jithembu,” 2.520 a izuua. O 2.520 a izuua kilombolola 2.520 a mivu mukonda mu kikanenu “kala kizuua muvu,” mba kizuua kimoxi kilombolola muvu.—Dialuilu 14:34; Izekiiele 4:6.
23 MINGEDI KOTA DIA JIA-NJU
O Bibidia i tumbula ngó muthu umoxi kuila kota dia jia-nju, o dijina diê Mingedi.—Daniiele 12:1; Juda 9.
Mingedi muéne o Mutuameni ua kifuxi kia jia-nju ja fiiele ja Nzambi. Dijingunuinu 12:7 di zuela: ‘Mingedi ni ji-anju jê a luá ita ni mudikixi . . . ni ji-anju jê.’ O divulu dia Dijingunuinu di zuela kuila o Mutuameni ua kifuxi kia Nzambi, Jezú. Mu kiki Mingedi, dijina dia mukuá dia Jezú.—Dijingunuinu 19:14-16.
24 IZUUA ISUKIDILA-KU
O izuua isukidila-ku o kithangana kieji bhita o izulukutu ia makota ande dia Utuminu ua Nzambi kubuika o mundu ua Satanaji. O Bibidia i tumbula ué izuelu ia mukuá kala “dizubhilu dia mundu” ni “kutukuluka kua Mon’a muthu,” phala kulombolola izuua isukidila-ku. (Matesu 24:3, 27, 37) “O izuua isukidila-ku” ia mateka kioso o Utuminu ua Nzambi ki ua mateka o kutumina ku diulu ku muvu ua 1914, í ia-nda bhua kioso o mundu ua Satanaji kia-nda u buika mu ita ia Alumajedone.—2 Timote 3:1; 2 Phetele 3:3.
25 DIFUKUNUKINU
O difukunukinu dilombolola Nzambi kubheka dingi ku muenhu o muthu uáfu kiá. Mu Bibidia muala misoso ia divua dia athu a fuile maji a fukunuka. Ilija, Ilizeu, Jezú, Phetele ni Phaulu, a fukunuine athu. Ene a tenene ngó kubhanga o madiuanu enhó mukonda dia kutena kua Nzambi. Jihova ua tu kanena kufukununa “athu aiuka ni athu abhukumuka” n’a kale dingi ku muenhu. (Ikalakalu 24:15) O Bibidia i tanga ué athu a-nda ku a fukununa phala kuia ku diulu. Kiki ki bhita kioso o athu a a solo mba a a undu kuala Nzambi, a a fukununa phala kuia mu diulu mu kukala kumoxi ni Jezú.—Nzuá 5:28, 29; 11:25; Filipe 3:11; Dijingunuinu 20:5, 6.
26 ULOJI (UANGA)
O uloji mba uanga, o ukexilu ua kumesena kuzuela ni jinzumbi mba madimonho bhu kaxi ka kimbanda mba muthu uengi. O athu a bhanga kiki mukonda ene a xikina kuila o jinzumbi ja athu ji kala ku muenhu kioso o muthu kia fuá ni kuila jene ji kituka nzumbi iala ni kutena kuavulu. O madimonho ué a bhanga ioso phala ki tu belesele Nzambi. O kuzambula ni umbanda ni ima ia mukuá dingi iala ué moxi dia uloji. Kuene madivulu avulu, ji filime ni mimbu ilondekesa o uloji ni uanga kála ima iambote. Kuene ué ijila iavulu ia lungu ni kufunda, kála kubhana maujitu ku difundu, kubhanga fesa ia muthu uáfu, kuxikama ku dixisa dia utudi ni ijila ia mukuâ. Ioso íii kifua ima ia madimonho. O athu saí bhabha a tambula jidroga phala ku a kuatekesa kuala o madimonho.—Ngalásia 5:20; Dijingunuinu 21:8.
27 O UNGANA UA JIHOVA
Jihova o Nzambi ua Tena-Ioso, muéne ua bhange ngongo ioso. (Dijingunuinu 15:3) Mukonda dia kiki, muéne Uávu o ima ioso. Muéne uala ni ungana uoso ua kutumina o ngongo ni ima ioso iene-mu. (Jisálamu 24:1; Izaia 40:21-23; Dijingunuinu 4:11) Ima ioso ia bhange muéne, ua i bhange ni ijila phala ku iendesa. Jihova ué uala ni ungana ua kusola oso a tokala phala kutumina. Tu kuatekesa o ungana ua Nzambi mu ku mu zola ni ku mu belesela.—1 Malunda 29:11.
28 KUSELULA
O kuselula kifua kubhanga kima mu luelu phala kufuisa o mona uala mu mala. O kuselula ki kiluezu kiza ngó kana. Tundé o kithangana kia kala mu mala, o mona ki kidiandu kia mukutu ua mama kana. O mona mu divumu, muthu kiá.
29 KUTA MANHINGA MU MUKUTU
Ukexilu ua kusaka o jihaxi, mu ukexilu iú o manhinga a muthu a a ta mu mukutu ua muthu uengi. O jimbandu jiuana ja manhinga jenhiji: Plasma, ndundula ia kusuka, ndundula ia zele ni plaketa.
30 KUBAZELA
Mu Bibidia o kizuelu “kubazela” ki kilombolola kukaxtikala. Kioso kia tu bazela, kifua a mu tu longa, ku tu bhana kilunji ni unjimu. Jihova ua tu zolo kienhiki muéne ka tu bazela phala ku tu bhanga kia iibha kana. (Jisabhu 4:1, 2) Jihova u bhana phangu iambote ku jitata kioso kia tokala kubazela o tuana. O ulongelu u bhana muéne ulongelu uambote u bhangesa o muthu ku u uabhela. (Jisabhu 12:1) Jihova ua zolo o mundu uê mukonda dia kiki u a longa kioso kia uabha. Muéne u a bhana itendelesu i a kuatekesa kukatula o ibanzelu ia iibha ku muxima ni ku a kuatekesa kubanza ni kubhanga o ima mu ukexilu ua uabhela muéne. Phala o jitata, o kubazela kulombolola kukuatekesa o tuana tuâ kuijiia se mukonda diahi ene a tokala kubelesela. Kulombolola ué ku a longa kuzola Jihova, kuzola o Maka mê o Bibidia ni kutendela o itumu iê.
31 MADIMONHO
Jinzumbi ki tu tena ku ji mona, jala ni kutena etu ndenge. O madimonho jia-nju ja iibha. Jene ja kituka jia-nju ja iibha kioso kia dibhange jinguma ja Nzambi ni ku mu bhukumukina. (Dimatekenu 6:2; Juda 6) Ene a di lungu ni Satanaji ua bhukumukina Jihova.—Matendelelu 32:17; Luka 8:30; Ikalakalu 16:16; Tiiaku 2:19.


text:
Enu Muene mu Futa o Atuameni a Ngeleja Ienu?
Mu ku kaiela o phangu ia Jikidistá ja dianga, o Jimbangi ja Jihova ka di uanuna mu ibuka-ibuka. Oso a a batizala akunji a boka o njimbu ia utuminu. O Jimbangi ja Jihova a di sokejeka mu ilunga-ilunga ia 100 ia athu.
Maiala a kulu mu nzumbi a sidivila kala “adiakimi” mba tufunga mu kilunga. (Tito 1:5) Ene kene mu a futa mu sidivisu ia bhanga.
DI LONGE DINGI
IBHUIDISU IENE MU BHANGA DINGI O ATHU
Kuebhi ku Tunda o Kitadi ki Kuatekesa o Kikalakalu kia Jimbangi ja Jihova?
Sé ku bhinga kitadi mba dijimu, ijiia kiebhi o kikalakalu kia kuboka kia mu kula ku mundu uoso.
A NANHI A MU BHANGA O VONDADI IA JIHOVA LELU?
Kiebhi o Tufunga Kia Langa o Ilunga ia Jimbangi ja Jihova?
O tufunga tutu, maiala a kulu mu nzumbi, a kala ku pholo mu kilunga. Kikalakalu kiebhi kia bhanga phala ku tu kuatekesa?


text:
LONGO DIA 1
Mene jitshi jia bonga?
1. Mene jitshi jia katuga gua Nzambi?
Nzambi watshigina athu asuanguluge nu monyo ha mavu. Wafugile mavu nu yima yagasue idi hene mukunda watuzumba. Gualeha ndo mba ukalagala hagula athu a ifutshi yagasue akhale nu monyo wabonga. Mba umukatula ishina ya malamba agasue a athu.
Gushigo ata guvernema umoshi wajiyilegale gukatula gusagesa, misongo nu gufa. Uvi mene jia bonga jidi guene. Gualeha ndo, Nzambi mbokatula ifumu yagasue y’athu mbausha gienji. Athu a gifumu giene mba ajinga mu gu huima nu muila wa bonga.
2. Mukunda natshi mene jiene jidi jia phushi-phushi?
Malamba mbamuhua ha mavu gula Nzambi washiya athu abola ha mavu. (Sefanya 2:3) Tangua ditshi? Mbimbi ya Nzambi yazuelele gutuama milonga ya woma yidi mangino mu katshi dia athu. Milonga ya bola yidi mukalegewa ha mavu yadijiga egi gualeha ndo Nzambi udi guisugisa.
3. Itshi tuajiya gukalagala?
Tuatogewa ha gukamba gujiya Nzambi mu njila ya Mbimbi yenji, Biblia. Biblia idi gifua mukanda wa tata wa kuzumba watufundile. Yana kutudijiga ima tudi naye gukalagala ha gujinga mua bonga mangino nu ha gujinga ivuo nu ivuo ha mavu gu tuama. Yadiago, athu ako ajiyilego gusuanguluga ha gugumona adi gugukuatesa hagujiya Biblia. Uvi, luholo Nzambi watuhua felela dia monyo wa bonga gu tuama, gubemba ndo ata muthu mumoshi agulebese muila ha gujiya ndaga jiene.
HAGUJIYA NDAGA JIKO
Toga gulonguga gua Biblia ya ufele
Gikuma Kitshi Tudi Naye Gulonguga Biblia?
Biblia yena kweteya mihu ya koma ya lujingu ya bamilio a athu mu mavu a gaswe. Wa tshikina kukhala mu katshi kawo ba?


text:
Distance
distance calculator for the cities begins with nza in ao.
Nzadi, Nzadi, Nzadi Quimpandi, Nzage Camutenda, Nzagi, Nzagi, Nzagi, Nzagi, Nzagi, Nzagi, Nzagi, Nzagi, Nzagi, Nzagi, Nzague Catunda, Nzamba, Nzamba, Nzamba, Nzamba, Nzamba, Nzamba, Nzamba, Nzamba, Nzamba, Nzamba, Nzamba Cavulamita, Nzamba de Baixo, Nzamba Muculo, Nzamba Nova, Nzamba Quissunza, Nzamba Sequeira, Nzambango, Nzambi, Nzambi ia Luquem, Nzambi ia Luquem, Nzambi ia Pungo, Nzambi Quiama Segundo, Nzanda, Nzangui, Nzari, Nzau Evua,
ADS


text:
Kya Kinda, 21 ka Katanu
Kizwelu kyê kyenda mwene lusolo.—Jisá. 147:15.
Lelu, Jihova wene mu tu endesa bhu kaxi ka Maka mê, o Bibidya. O mukwa Jisálamu wambe kwila Jihova o “kizwelu kyê kyenda mwene lusolo,” phala ku tu kwatekesa. Nzambi u tu kwatekesa ni lusolo mu kithangana kya tokala. Xinganeka kyebhi ki wene mu katula mbote ku milongi ya Bibidya, ku madivulu ene mu tu bhana o ‘kimbadi kya fiyele,’ ku JW Broadcasting, jw.org, ku tu funga ni ku jiphange jetu. (Mat. 24:45) O kwila wa tambwile kyá o kikwatekesu kya Jihova mu kithangana kya tokala? O mukwa jisálamu wejidile kwila, mu ifuxi yoso mu ixi, Jihova wa solele o mwiji wa Izalayele phala kukala mundu wê. Ene exile o kifuxi kya tambwile o “Maka” ni “ijila” ya Nzambi. (Jisá. 147:19, 20) Lelu, twala ni ujitu wa dikota wa ku twixana mu dijina dya Nzambi. Tu sakidila kyavulu mu ku mwijiya, twala ni Maka mê phala ku twendesa, tu tena ku mu zukama dingi kala kamba dyetu dya kazola. Kala o musoneki wa Sálamu 147, etu twa tokala ‘kuximana Jihova,’ ni kuswinisa akwetu ku mu ximana we. w17.07 19-20 ¶15-16, 18
Kya Sesa, 22 ka Katanu
Kana muthu wayi mu usoladi u landukila dingi mawunji a bhata, phala a tene kuwabhela kumandande yó woso wa mu sendalesa o usoladi.—2 Tim. 2:4.
Ku akayedi a Jezú lelu, kwala mazunda a athu ala mu sidivisu ya thembu yoso, ene mu kumbidila o kitendelesu kiki kya Phawulu. Ene ka xikina o ibanzelu ya mundu yú, ya kukala jimvwama. Ene a di lembalala o izwelu yiyi: “Mukwa ku sobha mwene selevende ya yó mukwa kusobhesa.” (Jisa. 22:7) Satanaji wa mesena kwila, tu zanga o nguzu ni kithangana kyetu mu kukalakala kyavulu phala o mundu yú. Sayi athu ene mu sobhesa kitadi kyavulu phala kusumba inzo, dikalu, kubokona mu xikola mba phala kukazala. Se ki tu di lange tu tena kuta makongo avulu. Tu londekesa unjimu kyoso ki tu sosolola o ukexilu wa mwenyu wetu, kudituna kukala ni makongo, ni mu kungastala kyambote o kitadi. Se tu bhanga kiki, ki twa-nda kala tu abhika a kitadi, maji twa-nda sidivila Nzambi ni muxima wa zele.—1 Tim. 6:10. w17.07 12 ¶13
Kya Sábhalu, 23 ka Katanu
O njila yé nga i mono kuyuka mu ima yoso; njila yoso ya makutu ngwami na-yu dingi.—Jisá. 119:128.
Jihova, mwéne ngó wa tokala kutumina o ngongo yoso. Mwene u kalakala ni kutena kwê mu ukexilu wa yuka. Mwene wambe: “Eme mwene ngi Jihova, ngi mukwa kulendukila muthu, ni kufundisa ni kubatula mu kidi mu ngongo; mbata ima yenyi’yi yene ya ngi wabhela.” (Jel. 9:24) Jihova ka bhingi kukayela o itumu ya athu phala kusola kubhanga o kima kya tokala. Mu veji dya kiki, mwene mukwa kubhana o itendelesu ya yuka. Bhu kaxi ka kuyuka kwê, mwene u bhana itumu phala o athu ku i kumbidila. O mukwa jisálamu wambe: “Ni [kufundisa] kwa kidi ni kutetuluka kwa ku fikidila o kyandu kyé.” Mukonda dya kiki, o itumu yoso, ijila ni itendelesu ya Jihova, ya yuka. (Jisá. 89:14) Satanaji wa zwela kwila, Jihova ki Ngana yambote. Maji twejiya kwila, Satanaji ka tena kubheka o kuyuka kwa kidi mu ngongo. w17.06 22 ¶5


text:
Giá bán: 375.000.000 đồng cho bản 2009
----------: 390.000.000 đồng cho bản 2010
Nếu quý vị quan tâm đến sản phẩm nói trên, xin vui lòng liên hện cho chúng tôi theo địa chi sau:
Mr. NGUYỄN HUY HỘI
Mobile: 0982.034.201
Showroom: 139 Phạm Văn Đồng, Từ Liêm, Hà Nội
>>> Cảm ơn vì sự quan tâm của quý vị
...
kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring kia moring